📅 16-12-2018 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\n#مستەفا ساڵح کەریم\n📝 توڕەیی زەیتون: بەلانیکەمەوە لە عەفرین 25 چەتە کوژران 16-12-2018 | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nتوڕەیی زەیتون: بەلانیکەمەوە لە عەفرین 25 چەتە کوژران 16-12-2018\nئەمڕۆ لە ناوەندێکی چەتەکانی جەبهەی شامی لە نزیک گۆڕەپانی کاوە لە شاری عەفرینعەفرین ئۆتۆمبێلێکی بۆمبڕێژکراو تەقێنرایەوە. ژووری چالاکییەکانی توڕەیی زەیتون ئەو چالاکییەی لە ئەستۆ گرت.\nژووری چالاکییەکانی توڕەیی زەیتون لەبارەی ئەو چالاکییەوە راگەیاندراوێکی بڵاوکردەوە و رایگەیاند، بەلانیکەمەوە لەو چالاکییەدا 25 چەتەی جەبهەی شامی کوژراون.\nلە راگەیاندراوەکەی ژووری چالاکییەکانی توڕەیی زەیتوندا هاتووە:\nبەرخودانی شەڕڤانشەڕڤانمان لە دژی تاوانەکانی تورکیای داگیرکەر و چەتە و کلکەکانیان بەرامبەر بە گەلەکەمان و خاکی عەفرینی پیرۆز، گەورەتر دەبێت. شەڕڤانەکانمان لە پێناو شەهیدان و گەلی عەفرین دا شێوازی جۆراجۆری قارەمانانە دەخوڵقێنن و چەتەکان دەخەنە دۆزەخی مەرگەوە و لەسەر تاوانەکانیان لێپرسینەوە لێدەکرێت.\nلە راگەیاندراوی پێشووماندا هۆشداریمان دابوو، کە لێپرسینەوەی شەڕڤانان لە داگیرکەران لە ئاستی باڵادا بەرامبەر بەو کەسانە کە دەستیان لە رژاندنی خوێنی هاووڵاتییان و داگیرکردنی ماڵ و دوکان و زەویی گەلەکەماندا هەیە، بەڕێوەدەچێت. ئێمە لەسەر بەڵێنەکەی خۆمانین و عەفرین بۆ چەتەکان دەکرێتە دۆزەخ. ئەو چالاکییەی ئێستامان سەرەتاییە و لە داهاتوودا چالاکیی گەورەتریش ئەنجام دەدرێت.\nبۆ ئەوەش شەڕڤانەکانمان پیرۆزبایی لە گەلەکەمان دەکەن، کە چالاکیی تەقاندنەوە لە ناوەندی چەتەکانی جەبهەی شامی سەرکەوتوانە ئەنجامدراوە. شەڕڤانەکانمان ئۆتۆمبێلێکی بۆمبڕێژکراویان لە بەردەم ناوەندەکەیاندا و لە کاتی تێپەڕین و بەڕێوەبردنی دەورەیەکی سەربازیی چەتەکاندا تەقاندەوە. لەو تەقینەوەیەدا بەلانیکەمەوە 25 چەتە کوژراون و چاوەڕێ دەکرێت ژمارەی کوژاروەکانیان روو لە زیادبوون بکات.\nچالاکیەکەی ئەمڕۆی عەفرین بۆ تۆڵەی شەهیدەکانمانە، کە بەهۆی هێرشی ئاسمانی و تانک و تۆپی تورکیاوە شەهید بوون. هەروەها بۆ تۆڵەکردنەوەی ئەو گوندانەیە لە ناوچە ئارامەکاندا لەلایەن سوپای تورکی داگیرکەر و چەتەکانەوە خاپوور کران. جەستەی ئەو منداڵ و ژنانە، کە لە کاتی هێرشی فڕۆکە جەنگییەکانی دەوڵەتی تورکی تیرۆریستدا پارچە پارچە بوون هەرگیز لە بیرناچنەوە. ئەو چالاکییە هاوکات وەڵامێکە بەو چەتانە، کە خاکی پیرۆزی عەفرینیان چەپەڵ کردووە. زوو یان درەنگ عەفرین بۆ خاوەن و دانیشتوانی رەسەنی خۆی دەگەڕێتەوە.\nجارێکیتر ئێمە بانگەوازکەمان بۆ چەتەکان و ئەوانەی لە عەفرین نیشتەجێکراون دووبارە دەکەینەوە و پێیان دەڵێن، لە عەفرین بڕۆنەدەرەوە و عەفرین چۆڵ بکەن، چونکە چارەنووسیان لەو کوشتنەی ئەمڕۆ بە دوور نابێت. هەروەها داوا لە دانیشتوانی رەسەنی عەفرین دەکەین، لە نزیک ناوەندی داگیرکەران و چەتەکاندا نەمێننەوە بۆ ئەوەی زیانیان پێنەگات.\nئێمە لەسەر بەڵێنەکەی خۆمانین و ئێمە چالاکی و بەرخودانەکەمان بەزرتر و گەورەتر دەکەین. دوژمن تەنها لە زمانی کوشتن و تۆڵەکردنەوە تێدەگات. با بزانن، کە هەر گەڵایەکی زەیتونی عەفرین بۆیان دەبێتە گوللە و هەر بەردێکی عەفرین بۆیان دەبێتە بۆمب و بە جەستە لەڕ و لەرزۆکەکانیاندا دەتەقێتەوە.\n➕ ئەم بابەتە لەلایەن: (هاوڕێ باخەوان)ەوە لە: Dec 16 2018 8:52PM تۆمارکراوە\n| کاتی ئافراندنی لاپەڕە: 16,052 چرکە!


شەش پرۆژەی دیكە بۆ شەش ناوچە\nپارێزگای سلێمانی بە مەبەستی خزمەتكردنی زیاتری هاوڵاتیان و باشتر راییكردنی كاروباری فەرمانگەكان و چارەسەركردنی كەموكوڕییەكان، شەش پرۆژە بۆ چەند ناوچە و فەرمانگەیەك دەخاتە بواری جێبەجێكردنەوە و بودجەی پێویستیان بۆ تەرخان دەكات كە نزیكەی 125 ملیۆن دینارە.\nبە فەرمانی بەڕێز د. هەڤاڵ ئەبوبەكر پارێزگاری سلێمانی و لەسەر بودجەی (نەوت / 1) و بەپێی یاسا و رێنماییەكان، شەش پرۆژە بە بەهای 124 ملیۆن و 818 هەزار و 250 دیناری عێراقی بەشێوەی راستەوخۆ خراونەتە بواری جێبەجێكردنەوە كە گوژمەی پرۆژە و رێژەی چاودێرییان لەخۆ گرتوە، پرۆژەیەكیان تەواو بوە و ئەوانی دیكەش لە بواری جێبەجێكردندان، پرۆژەكانیش پێكدێن لە:\nیەكەم: بە فەرمانی ژمارە (7370) لە 27/6/2019، بڕی 20 ملیۆن و 207 هەزار و 500 دینار تەرخان كراوە بۆ جێبەجێكردنی پرۆژەی نۆژەنكردنەوەی بینای پۆلیسی قەرەداغ، كە لە لایەن لیژنەیەكی بەڕێوەبەرایەتی ئەندازەی پرۆژەكان لە كاروباری هونەریی سەر بە پارێزگاوە لە ماوەی 60 رۆژدا جێبەجێ دەكرێت.\nدوەم: بە فەرمانی ژمارە (7371) لە 27/6/2019، بڕی 11 ملیۆن و 169 هەزار دینار تەرخان كراوە بۆ دروستكردنی ئاوەڕۆی لوولەیی كۆڵانێك لە گەڕەكی ئاوایی حاجی قادر لە قەزای سەیدسادق، كە لەلایەن لیژنەیەكی بەڕێوەبەرایەتی گشتیی شارەوانییەكانی سلێمانییەوە لە ماوەی 40 رۆژدا جێبەجێ دەكرێت.\nسێیەم: بە فەرمانی ژمارە (7372) لە 27/6/2019، بڕی 32 ملیۆن و 543 هەزار و 750 دینار تەرخان كراوە بەمەبەستی جێبەجێكردنی پرۆژەی گەیاندنی كارەبا بۆ گەڕەكی ئاوبارە (29) لە سلێمانی، كە لەلایەن لیژنەیەكی سەر بە بەڕێوەبەرایەتی گشتیی كارەبای سلێمانییەوە لە ماوەی 35 رۆژدا جێبەجێ دەكرێت.\nچوارەم: بە فەرمانی ژمارە (7373) لە 27/6/2019، بڕی 39 ملیۆن و 321 هەزار دینار تەرخان كراوە بە مەبەستی جێبەجێكردنی پرۆژەی دروستكردنی 3 پۆل بە كابینە بۆ قوتابخانەی گرێزەی بنەڕەتی لە گوندی گرێزەی سەر بە قەزای سەیدسادق، كە لەلایەن لیژنەیەكی بەڕێوەبەرایەتی ئەندازەی پرۆژەكان لە كاروباری هونەریی سەر بە پارێزگاوە لە ماوەی 50 رۆژدا جێبەجێ دەكرێت.\nپێنجەم: بە فەرمانی ژمارە (7375) لە 27/6/2019، بڕی 7 ملیۆن و 879 هەزار دینار تەرخان كراوە بۆ پرۆژەی نۆژەنكردنەوەی شوقەی (2) قالاوە بۆ بۆ بەڕێوەبەرایەتی پۆلیسی كارەبا لە سلێمانی، كە لەلایەن لیژنەیەكی بەڕێوەبەرایەتی گشتیی كارەبای سلێمانییەوە لە ماوەی 40 رۆژدا جێبەجێ دەكرێت.\nشەشەم: بە فەرمانی ژمارە (7376) لە 27/6/2019، بڕی 13 ملیۆن و 698 هەزار دینار تەرخان كراوە بۆ پرۆژەی چارەسەركردنی ئاوەڕۆی مزگەوتی گوندی مەلاداوود لە سلێمانی، كە لەلایەن لیژنەیەكی ئەندازەی پرۆژەكان لە كاروباری هونەریی سەر بەپارێزگای سلێمانییەوە لە ماوەی 30 رۆژدا جێبەجێ كراوە.


په‌یوه‌ندییە سۆزداریه‌كه‌ی مۆنیكا و بیڵ كلینتۆن سه‌رهه‌ڵده‌داته‌وه\n04:12 - 07/08/2019\nمۆنیکا لویسکی، کارمەندی پێشووی کۆشکی سپی پاش 20 ساڵ, بڕیاردەدات پەیوەندی سۆزداری نێوان خۆیی و بیڵ کلینتۆن سەرۆکی پێشووتری ئەمریکا بکاتە زنجیرە دراما.\n20 ساڵ پێش ئێستا ئابڕوویەکی پەیوەندی نێوان مۆنیکا لویسکی کارمەندی کۆشکی سپی لەگەڵ بیڵ کلینتۆن سەرۆکی ئەو کاتەی ئەمریکا ئاشکرا دەبێت، بەوەی پەیوەندی سۆزداریی و سەرجێی لە نێوانیاندا هەبوە، هاوکات ئەمەش بوە جێی قسەوباسی میدیا جیهانییەکان، لەکاتێکدا بەپێی یاساو رێساکانی کۆشکی سپی ئەنجامدانی ئەو کارە رێگەپێنەدراوەو سزای خۆی هەیە.\nپاش 20 ساڵ لە ئاشكرابوونی ئابڕووەکەیان، مۆنیکا لویسکی بڕیاریدا وەرزی سێیەمی زنجیرە درامای American Crime Story بکاتە چیرۆکی ژیانی خۆشەویستی نێوان خۆیی و بیڵ کلینتۆن، چۆنێتی ئاشکرابوونی پەیوەندییەکەیان و دادگاییکردنەکە.\nبەپێی هەواڵەکە، زنجیرە دراماکە لە مانگی شوباتی داهاتوودا دەستبەرهەمهێنانی دەکرێت و 28 ئەیلولی ساڵی 2020 لە کەناڵەکان پەخشدەکرێت.\nزنجیرە درامەکە لەلایەن چەند هونەرمەندێکی بەناوبانگەوە دەردەکرێت، بەوپێیەی بینی فیڵدستاین دەوری مۆنیکا دەبینێت، سارە پاوڵسون دەوری لیندا تریب دەبینێت کە هاوڕیی مۆنیکایە، ئانالی ئاشفورد دەوری پاولا جۆنیس دەبینیت کە سەرۆکی تۆمەتبار کرد بە ئەنجامدانی تاوانی دەستدرێژیکردن، بەڵام تاوەکو ئێستا نەزانراوە کێ دەوری بیڵ کلینتۆن دەبینیت.\n9990 جار خوێندراوەتەوە


مەوقعی لەمەودوای کورد لە رێکەوتنی ئاشتی عەرەب و ئیسرائیل! – شکۆی کوردستان\nدەستپێک/Uncategorized/مەوقعی لەمەودوای کورد لە رێکەوتنی ئاشتی عەرەب و ئیسرائیل!\nمەوقعی لەمەودوای کورد لە رێکەوتنی ئاشتی عەرەب و ئیسرائیل!\nدڵشاد مه‌جید/ تایبەت بە رۆژنامەی شكۆی كوردستان-\nمۆرکردنی پەیمانی ئاشتی ھەردوو وڵاتی ئیمارات و بەحرین لەگەڵ ئیسرائیل و ڕێکكەوتنی پێشووتری ئوردن و میسر لەگەڵ ئیسرائیل و ڕێکكەوتنی تری لە مەودوای ھەندێ وڵاتی عەرەبی تر لەگەڵ ئیسرائیل؛پێمان دەڵێ: کە ھاوکێشەیەکی نوێ لەناوچەکە بەڕێوەیە.\nئەوەی روون و ئاشکرایە ئەو چوار وڵاتە عەرەبیە کێشەی قووڵ و درێژخانیان لەگەڵ ھەردوو وڵاتی تورکیاو ئێران ھەیە، بەڵام ئەمانە کێشەکانیان زیاتر لەگەڵ تورکیایە. ئەو کێشەیەش کێشەیەکی ئایدۆلۆجی چارەنووسسازە، ئەویش کێشەی (اخوان المسلمینە).\nکێشەی (اخوان المسلین) کێشەی زۆربەی وڵاتە عەرەبیەکانە. تورکیاش ئەمڕۆ بەیدەق بەدەستی ئەو ڕەوتە و بزووتنەوەیە، بە واتایەکی تر تورکیا ھەڕەشەیە لەسەر زۆربەی وڵاتانی عەرەبی.\nلێرەوە ئیسرائیل چاک دەزانێت، دژایەتیکردنی تورکیا واتە کردنەوەی دەرگای ئاشتییە بە ڕووی عەرەبدا.\nلە شیتەڵکردنەوە و ڕاڤەکردنی ئەو ھاوکێشەیە، دەگەینە ئەو ئەنجامەى، کە ھەنگاوی ستراتیجی لەمەودوای ئیسرائیل سەرنجراکێشانی عەرەبە و رقەبەرایەتی تورکیای ئەردۆگانە!.\nبۆ ئەو مەبەستەش ئیسرائیل جێگۆڕکێ بە ھاوپەیمانە کوردەکانشی دەکات و ئاراستەی پەیوەندی و ھاریکاری و ھەماهه‌نگییەکانی بەرەو ئەو ھێزە کوردیانە دەبێت کە دژی تورکیا و ئێرانن، وەک (پەکەکەو یەپەگەو یەپەژە و پژاک)، مامەڵەش لەگەل ئەو ھێزە کوردییانە کەمدەکاتەوە کە ھاریکار و پەیوەندییان بە تورکیا و ئێران ھەیە، ڕەنگە ھەوڵی ئەوەش بدا پەیوەندییە ئابوورییەکانی کورد لەگەڵ تورکیا نەھێڵێت یا کەمبکاتەوە بە تایبەتی پڕۆسەی ناردنی نەوتی ھەرێم بۆ تورکیا!.\nبە دووریشی نازانم ڕێکكەوتنی (شامی نوێ) لەنێوان عێراق و ئوردن و میسر بەشێک بێت لەو پلانە!.\nلە پەڕاوێزی ئەم ھاوکێشەیە نوێیەی لە ناوچەکە لە نێوان عەرەب و ئیسرائیل چەکەرە دەکات؛ پێمان دەڵێت: تورکیا وەک ئێران بەرەو گۆشەگیرییەکی زیاتر دەڕوات و ئەو ھێزانەی بە تایبەت (کوردییەکان)ش بەرەو گۆشەگیری و پەراوێزخستن دەچن…\nبە کورتییەکەی دەتوانین مەزەندە بکەین، کە لەمەودوا پێگەی سیاسی پارتی دیموکراتی کوردستان لە ناوچەکە بەرەو لاواز بوون بچێت. لەلایەکی تر پایه‌کانی سوپای تورکیاش لەناو خاکی عێراق و ھەرێمش بەرەو چارەنووسێکی نادیار بچێت! چونکە بەھێزی و بێھێزی و مانەوە و نەمانەی ئەو دوو فاکتەرە پەیوەندییەکی ڕاستەخۆیان بە یەکتره‌وه ھەیە!.\n[:ckb]دیوانى چاودێرى دارایى هه‌رێم لێكۆڵینه‌وه له "دیارنه‌مانى 63 ملیار دینار" ده‌كات[:]\n[:ckb]جەنگی جیهانی دراوەکان سەرهەڵدەدات[:]


هاوپەیمانیی تراویلکە! ...دارا خونچە\n**Category: دارا خونچە**\n**Published: **14 **February** 2017****\nلە ساڵی ١٩٣٢ کە وە ناو سەروەخۆیی پاشایەتیی ئێراق لە بەریتانیا راگەیەندرا و دینار بووە دراوی فەرمیی ئەو ئێراقەی کە وەزۆری زۆردارەکیی دامەزرێندرا..فلووس زۆر وە بەها بوو..لێ لەو دەمەوە تا نهۆ کە لە روانگە مادیی و دژەمرۆییەکەوە پێناسەی کەسەکی بێ کەلک دەکەن دەبێژن: ''هێندە بێ کەلکە نرخی یەک فلووسی سوتای نییە!''، واتە کە یەک فلووس دەسوتێ و نرخی نامینێ..ئەو کەسە نرخی ئەو فلووسە سوتایەی نییە!\nئێستا پاش ئەو هەموو دەنگۆ و بانگەشە بێ بنەمایانەی دەربارانی پاشانشینەکەی (''مەسعود مستەفا'' و ''شابانوو هێرۆ برایم''*) و (پان ئەمەریکاییەکانی نێو پەکەکە و پەیەدە) و (بزووتنەوە بێسەروبەرەکانی کوردانی رۆژهەڵات کە وە هومێدن ئەمەریکا رژێمی سێدارەی ئێران بڕووخێنی و ئەوانیش ئشتەک بکڕێنن) کە گۆیە ئیدی هەر تەنێ چیایەکان پەناگەی کوردان نین بەڵکە بارودۆخەکە فرە گۆڕایە و ئێستا ئەمەریکا بەو زەبەڵاحیی و کەڵەگاییەی خۆیەوە هاوپەیمانەکی نێزیکی کوردانە! کەچی دەگەڵ هاتنەسەرکاری (دۆناڵد ترامپ) کە چاوچنۆکترین و رەگەزپەرستترین سەرمایەداری مشەخۆری نێو باشترین سیستەمی دیموکراسییە! - کە لەوە باشتری نییە و نابێ -..لە چارچیوەی نەخشەیەکی رەگەزپەرستیی و دژە پەنابەرییانەی خەڵکانی ئێراق و سوریا و ئێران و چەند وڵاتەکی دیکە مافی پەنابەرییان لە ئەمەریکا پێ نادرێ و تەنانەت ناتوانن هاتوچۆی ئەو وڵاتەش بکەن! ئیدی وەک دەیبینین ئەو (هاوپەیمانە زۆر نێزیکەی کوردان!) نرخی یەک فلووسی سوتای نەبوو! ئاخر تەنانەت وە یەک وشەش باسی جودایی کوردستانی نەکرد و کوردانیشی هەروەک شارۆمەندانی ئێراق و سوریا و ئێران و تیرۆریستانی ئەو وڵاتانە تەماشا کرد!\nزۆر لەمێژە و تا هەنووکەش کوردان لە لایەن ئیمپراتۆریەت و وڵاتە زلهێزە کەلەگایەکان و تەنانەت داگیرکەرانی کوردستانیش لەخشتەدەبردرێن و زۆر وە ئاسانیی وە قسە تاکتیکبازییەکانیان هەڵدەپەڕن..نموونە دیارەکانیش لەو بارەوە (میرنشینە کوردییەکان لە لایەن عوسمانییەکان و سەفەوییەکان، کۆماری سۆر لە لایەن رووسیا، کۆماری مهاباد لە لایەن رووسیا، شۆڕشی باشوور لە لایەن ''ئەمەریکا و ئیسرائیل و ئێران و عێراق'')..هەنووکەش لە لایەن هەر وڵاتەک کە پەیوەندییەکیان دەگەڵ هێز و لایەنە کوردییەکان هەیە.ئیدی کوردان هەردەم نۆرەیان لەسەر گیرایە و هەر رۆژەو وڵاتەک دەرفەتی خۆی وەردەگری و وە پێی بەرژەوەندییە پاوانخوازیی و دژە مرۆییەکانی خۆی ئەو میللەتە لەخشتە دەبا و پاشانیش کە ئامانجەکانی خۆی دەپێکی هێرشی دەکاتە سەر و گورزەکی کوشندەی لێ دەسرەوێنی.دەگێڕنەوە؛ کەسەکی بێ توانا و دەست و پێ سپی وە ناوی (کاردۆ) لە گوندەک دەژی کە خەڵکەکەی زۆر شەڕانگێز بوونە..رۆژەک دوو هاوڕێی ئەو (کاردۆ)یە لە نێوان خۆیان باسی دەکەن:\nهاوڕێی یەکەم: ئەرێ کاردۆ کووە؟ گۆتیان دیسان لێیاندایە..ئەوە کێ بوو لێیدابوو؟\nهاوڕێی دووەم: جا کوو بی؟ کاردۆ وەک دەرکەی حەوشەی لێهاتیە..هەر کێی دێ و لێیدەدا!\nلە هەمووشی خراپتر ئەوەیە کە کوردان خۆیان خۆیان لەخشتەدەبەن! وەک ئەوەی ئێستا کە دەسەڵاتدارانی ئەمەریکا وە دەیان جار وە فەرمیی و نافەرمیی و زۆر بێ چاوەڕووانە و بێ ئەوەی هیچ شەرم لە بانگەشە دیموکراسییەکانیان بکەنەوە دووپات و چەندپاتایان کردیتەوە کە سەروەخۆیی کوردستان (ئاژاوە و ناجێگیریی!) لە ناوچەکە چێدەکا! کەچی کوردان وەک ئەوەی هۆش لە کەللەسەریاندا نەبی خۆیان لە بەرانبەر ئەو قسەیە لە گێلیی دەدەن و هەر دەبێژن ئەمەریکا هاوپەیمانمانە! ئەوە رێک وەک پەیوەندیی (ئاغایە ملهوڕەکە و نۆکەرە سووکەکە) دێتە بەرچاوان:\nئاغا: ''ئەتوو وە کەلکی نۆکەریی نایێی..لە شەڕ پتر هیچی دیکە نازانی، جا شەڕ لە توو و چەک و پارە لە من..بەس ببوورە ناتوانم وە نۆکەری خۆمت وەربگرم!\nنۆکەر: دەی قەیدیناکا..بەس ئەمن هەر نۆکەری دڵسۆزی تووم!\nئاغا: کورە ئاخەر ئەمن شەرمم وەخۆیە ئەتوو وە نۆکەر وەربگرم، دواییش ئەتوو کێشە لۆ نۆکەرەکانی دیکەم چێدەکەی، ئەوەندە گێل مەبە..پێمگۆتی وە نۆکەری خۆمت وەرناگرم و بڕایەوە..\nنۆکەر: ئێ باشە گەورەم..بەس ئەتوو هەر ئاغای منی..رۆژەک هەر دێ وە نۆکەرم وەربگری و ئەو دەڤەرەت وەک پیازەکی سپی بخەمە نێو دەست!\nئەو بارەی کوردان و بندەستبوونەکەیان..لە لایەک هیچ عەنتیکە نییە و لە لایەکەی دیکەش فرە عەنتیکەیە!!\nهیچ عەنتیکەیە نییە..چونکە:\nنەزانیی و فەرهەنگە پاشدامایەکەمان دەگەڵ هۆکارە دەرکییەکانی بندەستەیی و ژیان و گوزەرانی کوللەمەرگییمان ئاوێتەی یەک بوونە..ئیدی ئەوەیان ئافەریدە کردیە کە هەیە و چارەکردنیشی فرە قورس و سەختە!\nکەسانەکی زۆر - ئەمنیش یەکەکم لەوان - نەک هەر دەزانین چارەی میللەتەکەمان چیە..بەڵکە دەزانین چارەی میللەتان و سەرجەمی مرۆڤەکانیش چیە..کەچی کردارمان فرە فرە کەمە و هەر خەریکی چەقەچەقین!\nرەنگە کەسانەک هەبن لە چەپە ساکار و ساویلکەکان یان ئیسلامییە تاریکپەرستەکان بێژن: ''دەک وەخێر نێیەوە..خوازیاری ئەوەی دەگەڵ ئەمەریکایەکی دژەمرۆیی و دڕندە هاوپەیمانییەکی راستەقینەمان هەبی!''، لێ ئەوە نە خواستی منە نە پەیوەندیی وە خوازیاریی من و ئەو کەسانەوە هەیە کە نامانەوێ میللەتەکەمان رەنجەڕۆ بی..بەڵکە راستییەکە ئەوەیە کە ئەمەریکا هاوپەیمانی کۆمەڵە چەتە و بازرگانەکی کوردستانە نەک میللەتی کورد و هیچ میللەتەکی بندەست و چەوساوە..واتە هاوپەیمانیی کوردان و ئەمەریکا ئەندێشەیەکی بێ سەروبەر و نەزۆکی دەربارانی دیوانە و لە تراویلکە پتر بترازێ هیچی دیکەی لێ دەرناچی..کەسیش هێندە گێل و هێڕوهوڕ نییە تا هومێدەکی لەسەر هەڵبچنی مەگەر دوو بنەماڵەکە و بازرگانە سیاسییەکانی دیکە!\n* شابانوو: بانوو واتە (خانم، ژن)، دەگەڵ وشەی شا (شا + بانوو) واتە (شاژن).''جەلال حیسامەدین'' دەگەڵ ئەو هەموو بانگەشەیەی پێشتری دژ وە بنەماڵە و خێلگەرایی..پێش ئەوەی خۆی لە پەلوپۆ بکەوی رێک وەک پاشایەک هەڵسوکەتی کرد..هاوڕێیە نزیکەکانی خۆی (کە زۆربەی زۆریان توانا و پێشینەی خەباتیان لە نێو حیزبەکەی خۆیان لە ''هێرۆ''ی هاوسەری پتر بوو) کارکەنار کرد و رێی خۆشکرد تا ''هێرۆ'' جێیەکەی بگریتەوە و ببیتە شابانوو! دیارە هیچ یەکسانییخوازەک نییە پێی خۆش نەبی ژنەکی یەکسانییخواز رۆڵی سەرکردەیی و رابەریی بگێڕی..لێ ''هێرۆ'' هیچ پەیوەندییەکی وە یەکسانییخوازییەوە نییە چونکە ئەویش هەروەک ''مارگرێت تاتچەر و تانسۆ چیلەر و ئەنجێلا مێرکل و ترێزا مەی و ئەوانی دیکە'' کەسەکی نێرسالارە و فڕی وەسەر خەباتی بەرابەریی ژنان و پیاوانی یەکسانییخوازەوە نییە.


فۆڕمی تۆمارکردنی بابەت | روونکردنەوەیەک لەبەرێوەبەرایەتی گشتی حەج و عومرە سەبارەت بە بڕە پارەی تێچووی سەفەری حەجی ئەمساڵ 27-03-2018\nهاوڵاتیانی بەرێز.. سەبارەت بە بڕە پارەی تێچووی سەفەری حەجی ئەمساڵ 2018 ئەم خاڵانەی خوارەوە دەخەینە روو:- 1. تێچووی سەفەری حەج ساڵانە لەلا‌یەن دەستەی باڵای حەجی عێراقەوە دیاری دەکرێت و بۆ هەموو پارێزگاکانی عێراق وەکو یەکە، واتە دیاریکردنی تێچووی سەفەری حەج پەیوەندی بە هەرێمی کوردستانە‌وە نییە. 2. ئه و بڕە پارەیەی ئەمساڵ دیاریکراوە جیاوازیەکی کەمی لەگەڵ پارساڵ هەیە، چونکە ئەمساڵ نرخی دۆلار لەچاو ساڵی پار زۆرتر دابەزیووە. 3. حکومەتی عەرەبستانی سعودی چەندین جۆر باج و رسوماتی زیاد کردووە کە له ساڵانی پێشوو نەبووە، ئەمەش کرێی باڵاخانە و شوێنی حەوانەوەی حاجیان له چاو ساڵانی پێشتر گرانتر کردووە. 4. شوێنی حەوانەوەی حاجیانی هەرێم لەبەرچاو گیراوە و نزیکترە لەحەرەمی پیرۆز. 5. ئەم بڕە پارەیە دیاریکراوە وێرای هاتوچۆ و شوێنی حەوانەوە و نان خواردن بۆ دوو ژەم و بیمەی تەندروستیش دەگرێتەوە تا‌کو گەڕانەوەی حاجیان. 6. هەموو حاجیانی بەرێز دڵنیا دەکەینەوە کە بەوپەڕی توناوە لەخزمەت هاوڵایانی خۆمان دەبین، تا وەک ساڵانی رابڕدوو جوانترین خزمەت پێشکەش بە حاجیانی هەرێمی کوردستان بکەین. بەرێوەبەرایەتی گشتی حەج و عومرە #27-03-2018#


پەیامی مامۆستا عەبدوڵڵا حەسەنزادە بۆ ڕێوڕەسمی پرسەی ئەنوەرخانی سوڵتانپەنا\nبەشدارانی بەڕێزی مەڕاسیمی بەخاکسپاردن و پرسەی نووسەر و تێکۆشەری گەورەی کورد ئەنوەرخانی سوڵتانپەنا\nسڵاوێکی گەرمتان لێبێ!\nخۆزگە بۆم ڕەخسابایە لەگەڵ ئێوە بەشداری ئەو مەڕاسیمە بم. سەرم لە بەرامبەر گڵکۆکەیدا دانەواندبا، سڵاوی نەمریم بۆ گیانی پاکی ئاشقەکوردستانی ناردبا و ئەمجار بەئەمانەت هەتا ڕۆژی خۆی کە بەئاواتم دوور نەبێ، بە خاکی غەریبایەتیم سپاردبا.\nتەمەنی درێژ دەگەڵ هەموو کەم و کەسری و ئێش و ئازارەکانی ئەو قازانجەشی هەیە کە زۆر دەرفەتی زێڕین بۆ مرۆڤ دەخوڵقێنێ و لەبەر دەست و لە تەنیشت زۆر بەهرەمەندی گەورەی دادەنیشێنێ. بۆمن یەکێک لە دەرفەتە زێڕینەکانی ژیان ئاشنایەتی دەگەڵ ئەنوەرخانی سوڵتانپەنای ئەدیب و شاعیر و تێکۆشەر و نیشتمانپەروەر بوو. هەرچەند پێشتر کەم و زۆر یەکترمان دەناسی بەڵام تەنیا لە دەیەی شەستی هەتاویدا بوو کە ئەو شانسەم پەیدا کرد لە نزیکەوە لەخزمەتیدا بم و لە هاونشینی لەگەڵ ئەو مرۆڤە چێژ و لە توانا ئەدەبی و ڕووناکبیرییەکانی بەهرە وەربگرم. تا دڵت بخوازێ سەنگین و قەڵەمڕەنگین و چەندی بیر بکەیەوە خۆشمەجلیس بوو.\nشاهیدی هەموو ئەم قسانەم دیوانە شێعرەکەیەتی کە هەمووی حەوتوویەک پێش مەرگی لە چاپ هاتە دەر و بەداخەوە نەگەیشت ئافەرین و دەستخۆشیی خوێنەرانی ببینێ. چاوگێڕانێک بە دیوانە بەنرخەکەیدا بۆمان دەر دەخا کە ئەو ئینسانە چ بەهرەیەکی لە ئیلهامی شێعری پێبڕاوە و چ توانایەکی لە دەربڕینی ئیلهامی دەروونیدا لە خۆی نیشان داوە. دیوانی “زایەڵەی خەیاڵ”ی ئەنوەرخان لە یەک کاتدا فەرهەنگێکە بۆ ناسینی خەرمانێک لە وشە و زاراوەی ڕەسەنی زمانی کوردی، سەرمەشقێکە بۆ وەفا و ئەخلاق، دینەمۆیەکە بۆ بزواندن و پەروەردەکردنی هەستی نەتەوایەتی و نیشتماندۆستی و پوختە پانۆڕامایەکە بۆ نیشاندانی هێندێ گۆشەی گرینگی جوگڕافیا و مێژووی کوردی.\nئەنوەرخان هەر لەوکاتەدا گەورەتر لە دەستەبەندی و ناوچەپەرستی بوو. بەجۆرێک کە دیاردەی دزێوی دووبەرەکی و لەتلەتبوونیش نەیتوانی ئەو خەسڵەتە جوانە ئینسانییەی تێدا لاواز بکا. بۆیە دەگەڵ هەموو ئاکامە نیگەتیڤەکانی دیاردەی لێکترازان و دووبەرەکی هەتاسەر پێوەندیی دۆستایەتی و سۆزداریی دەگەڵ هەمووان پاراست.\nئەو ماوەیە کە ئەنوەرخان دەگەڵ دێوەزمەی مەرگ و نەخۆشیی بێئەمان لە ململانەدا بوو، ئەگەر شانسی ئەوەم نەبوو لە نزیکەوە دەگەڵی بدوێم، زۆرجار بە تەلەفۆن قسەمان دەکرد، قەت گوێم لێنەبوو دەردی دڵ بکا یان ترس و نیگەرانی لە مردن لە خۆی نیشان بدا. تا ئاخر ڕۆژەکان هەر بەئومێد بوو، هەر بۆ ئایندەی دەڕوانی و تەنانەت هەر لە فەزای شێعر و ئەدەبدا دەژیا. هەربۆیە بیرەوەریی ئەو ئاخر ڕۆژانەی ژیانی هەرچەندیش ڕۆژانێکی ناخۆش و خەماوی و تەماوی بوون یەکێک لە نەمرترین یادگارەکانی ژیانمە.\nلەم بۆنە خەماوییەدا هەر ئەوەندەم لەدەست دێ سڵاو لەگیانی نەمری ئەو گەورەپیاوەی مەیدانی ئەدەب و خەبات بکەم، بۆ وی بەهەشتی بەرین و باوەشی بەزەیی خوا و بۆ کەسوکار و ئازیزانی و بۆ هەمووی ئێوە بەڕێزان تەمەندرێژی و سڵامەتی و سەرکەوتن بە ئاوات بخوازم. بەئاواتی وەدیهاتنی ئاواتەکانی.\nدەگەڵ ڕێزی دووبارە\nکوردستان، کۆیە، ٢٣/٠٩/١٣٩٧


جه سه‌ره‌تاو ئی سه‌ده‌یه‌نه‌و به به‌رده‌وامیچ جه ئایینده‌نه پرۆسه‌وفاڕیای جیهانی ئینا زیادبیه‌یه‌نه، هه‌رپاسه تاریخ په‌یما باسکه‌رو که چه‌نی پرۆسی فاڕیێ گۆریو دراماتیکیی ڕوه‌شادێنه . په‌ی نمونه‌ی جه وه‌راسانوو ئه‌وروپایه‌نه سیسته‌می ئابوری وه‌ڵاتی جه پلانه‌و ده‌وڵه‌تیۆ بی به بازاری ئازاد که یون جه خاڵه هه‌ره گرنگه‌کاو لیبرالیزمی. ئی فاڕیایه یون چا پرۆسه‌وفاڕیایا، هه‌رپاسه فاڕیای ده‌سه‌ڵاتی ڕه‌هاو ده‌وڵه‌تا په‌ی که‌مته‌ر بیه‌یی و زیاته‌ر وه‌ڵکۆته‌ی گۆمه‌ڵگا مه‌ده‌نیه‌کا جه دۆڵه‌ته پیشه‌سازیه‌کا وه‌رئاوا(ڕوئاوا)یه‌نه، فاڕیێوته‌ربی. دماته‌ر فاڕیای جه‌نگی سه‌ردی به‌ینو بلوکه‌و وه‌راسان وه‌راوا په‌ی وه‌زعیوی زیاته‌ر ترسناکی ڕه‌نگکریێ به ناشیونالیستیی جیهانیی. به‌ڵام جه ئارونه زیاته‌ر ڕوشنا که فاڕیێ ته‌ری ئینێ ڕاوه که مه‌یا سه‌رو جیهانیو سیاسه‌تی جیهانیه‌ره، ئی فاڕیا وه‌رفراوانه جیهانیی خو مشیوم هۆکاری تایبه‌تیشا با ، فره‌و دانشمه‌نداو زانستوو سیاسه‌تی په‌یلوێ جوراو جوری فریشا ته‌رحه که‌ردینی ، هه‌ریو به جوریو ئه‌نه‌یاواو ویشا به‌یان که‌رده‌ن. به‌ڵام به په‌یلواو پڕۆفیسۆر ((Samuel P Huntington ی چی سه‌رده‌مه‌نه یاسا نێوده‌وڵه‌تیه‌کی وه سیاسه‌تی نێوده‌وڵه‌تی فۆڕمیوته‌ر یان باواچمی شکڵیوته‌ر جه ویگیرا، ئادیچ ده‌ره‌نجاموو کاریگه‌ری تندوتیژی به‌ینو کولتووره جیاوازه‌کان. نام بریا مه‌خسه‌دش ئانه‌ن که جیاوازی کلتووره‌کا بوبه بڕیارده‌روو شیوه‌ی تازه‌ی یاسا نێوده‌وڵه‌تیه‌کا وه کاریگه‌ری تایبه‌تیچ منیوره سه‌رو سیاسه‌تی نێوده‌وڵه‌تی ، که فره‌ته‌ر ئی کولتووری سه‌روو بنجه‌و مه‌زهه‌به‌کاوه  ڕستینی. ئی نویسیا چی وه‌ره‌نه ئامان ته‌رجه‌مه‌و به‌حسه مه‌شهوره‌که‌و پرۆفیسۆر (Samuel P Huntington)یا به‌نامی "Clash of Civilization" که جه ساڵه‌و 1993 یه‌نه نویستش وه دماجار جه ساڵه‌و 1996 ی به شیوه‌و کتیبی بڵاوش که‌ردۆ. هۆنتینگتون 18 ئه‌پریلو 1927 جه ئه‌دێ بیه‌ن، پڕۆفیسۆرو سیاسه‌ت زانا جه دانشگاو (Harvard)یه‌نه جه ئه‌مریکانه. ئارو لێکوڵینه‌وه‌کیش به شیویوی ؤه‌روه‌ڵا دلی دانشگاکاو دنیایه‌نه جه بواروو زانستوو سیاسه‌تیه‌نه political Science))  ونیاو وه بیینی به سه‌رچاوه‌و به‌حسکه‌رده‌و دانشمه‌ندا به چه‌ندین زوانی جوراوجوری. منیچ په‌ی ئانه‌یه وانه‌ری هۆرامی بیبه‌ش نه‌بو چی زانسته سیاسیه‌یه به زوانه شیرینه‌که‌و ویش، حه‌زم که‌رد ته‌رجمه‌و ئا به‌حسیه به‌زوانی هۆرامی په‌ی وانه‌ره هۆرامیه به‌رێزه‌کا بڵاو که‌روۆ. ممکینا ئی به‌حسه جه بڕیو زنجیرا پێک ئامابوو منیچ به‌پاو ده‌رفه‌تی هه‌ر جاریو به‌شیوش بڵاو که‌روه پا هیوانا سوود به‌خش بوو په‌ی گرد لاییوی.\nهۆنتینگتون دمای ئانه‌یه ماچو پرۆسه‌کی فاڕیای جه دنیانه تا مێ فری با به‌ڵام ڕڤیو مێوه‌رۆ که شارستانیه‌کی دنیای روبه‌ڕو یه‌کتری مدرا. ئاد ماچو دمای فاڕیای جه‌نگو سه‌ردی به‌ینو دوه بلۆکه‌که‌و دنیایه‌نه جه‌نگو کلتوره جیاوازه‌کا ده‌سپه‌نه که‌رو هه‌رپاسه که دیارا ڕوداوه سیاسیه جیهانیه‌کی ئینێڕاوه گنانه دلی وه‌زعیویته‌ری و جیهانی به‌ره‌و ئاکامیوته‌ر به‌را. هۆنتینگتون ماچو:\nفره زو بڕیو ڕوشنفکریو دانشمه‌ندی ده‌سشاکه‌رد به نویسته‌یو نیشانه‌دای په‌یلوایه‌کاشا په‌ی مه‌ردمو دنیای، تا ڕوشنشکه‌راوه که ئی گۆڕانکاریی که مه‌یا ملو دنیایه‌ره‌و سیاسه‌تو نێوده‌وڵه‌تیه‌ره چیشینیو چه‌نی وینا کریا. چونکه فره‌و دانشمه‌ندا پاسه ئیدیعا که‌را که تاریخ خه‌ریکا یاوان خاڵه‌و کوتای ، هه‌رپاسه که وینمی حه‌ساده‌تو ڕقه‌به‌رایه‌تی کونو به‌ینو ده‌وڵه‌ته‌ناتیونه‌کا (ده‌وڵه‌ته نه‌ته‌وه‌ییه‌کا) خه‌ریکا سه‌رجه‌نو مێدانداری ماروناوه دلی سیاسه‌تینێوده‌وڵه‌تی، په‌ینمونه‌ی ڕۆڵو ده‌وڵه‌تا و گرنگیشا خه‌ریکا که‌مبوڤه به‌هۆکارو گرژی به‌ینو گروپه ئه‌تنیکیه جیاخوازه‌کا و ئنته‌رناسیونالیسمیه‌کا. نامه‌بریا ماچو، هه‌ریو چی ئه‌نه‌یاوایاو سه‌ریه بڕیو په‌یلوێ جیاوازی جه ویگیرا جه مێدانو حه‌قیقه‌تیه‌نه. به‌ڵام کرۆکو مه‌سه‌له‌کی وزیان که‌نارو تائیسه که‌سی باس نه‌که‌رده‌ن ، که ئی تننوتیژیو فاڕیایه چکوڤه سه‌رچه‌مه‌ش گرته‌ن، که فره مومکینا ئا کروکو مه‌سه‌لی بڕیارده‌ر بوو که سیاسه‌تی نیوده‌وڵه‌تی جه ساڵه‌کا ئایینده‌یه‌نه چ فۆڕمو شکڵیو جه‌وی گیرو.\nهۆنتینگتون ماچو نه‌زه‌ره‌و من ئینینه که: هۆکاروتننوتیژی جه ئایینده‌نه به‌ینو مه‌ردمه‌کا دنیایه‌نه کاراکته‌رو ئایدیۆلۆجیه‌کا نیا وه خه‌تاو سروشتو سیستمی ئابوریچ نیا. به‌ڵکو سه‌رچه‌مه‌و دروسبیه‌ی ئا تننوتیژیه جیاوازی به‌ینو مه‌ردمکاو دنیایا که بنه‌ڕه‌تیته‌رین سه‌رچاوه‌و هورقوڵیای ئا تننوتیژیه‌نه ، ئی جیاوازیچه هۆکاره‌که‌ش جیاوازی جورو کولتوره‌کان. ئاد ماچو ده‌وڵه‌ته ناتیونه‌کی هه‌ر پاسه به مه‌حکه‌میو به ده‌سه‌ڵاتو ویشاوه پسه ئه‌کته‌را جه سیاسه‌تی نێوده‌وڵه‌تیه‌نه مه‌ناوه، به‌ڵام تننوتیژیه جیهانیه گۆره‌کی به‌ینو نه‌ته‌وه‌کانه و گروپه وردیه‌کانه ڕوه‌مدا چون هه‌ریوچانیشا سه‌ربه کولتورمشته‌ره‌کیوی جیاوازیه‌نی . ده‌ره‌نجام یه‌ک جه‌نگی شارستانی جه ئاینده‌نه روه‌مدو که کاریگه‌ری ته‌مام سه‌رو سیاسه‌ته‌نێوده‌وڵه‌تیه‌کاره منیوره. خه‌ته‌ی وه‌ڵینه‌و ئا تننوتیژیه (خط الامامی) سنورو به‌ینو قه‌ڵه‌مڕه‌ڤو کلتوره‌کان. یانی چکو سنورو کلتوریوی ته‌مامیو سنورو کلتوریوته‌ری ده‌سپه‌نه که‌رو، چا به‌ینه‌نه ناکوکیه‌کی ئیتر ویشا مرمانا. که هۆنتینگتون بازنیو کیشو ده‌ورو هه‌ریو چی کلتوره جیاوازانه که قه‌ڵه‌مڕه‌وشا چکو ده‌سپه‌نه که‌رو چکو کوتاشمێ وه په‌نه‌ش ماچو "Culture Circle" ( بازنه کلتور) دماته‌ر به دریژی باسش که‌رمی!\nجا به‌یمێ سه‌رو باسه‌که‌یما ، خه‌باتو کۆششو به‌ینو ئی کلتوره جیاوازا هۆنتینگتۆن ماچو بو به دیمیوی تازه‌و تننوتیژی تاریخو مودڕنوو ئارویو چێولای. ئاد ملونه دلی تاریخیو باسکه‌رو که جه ساڵه‌کاو دمای وڕای ئاشتی ڕوئاوای جه ساڵه‌و 1648یۆ وه ئا سیسته‌مه مودیڕنه که دروسبی جیهانه‌نه ئیتر تننوتیژیو کیشمه‌کیش به‌شیویوی سه‌ره‌کی به‌ینو پادشا ده‌سه‌ڵاتداره‌کانه یه‌واش یه‌واش ویش ئه‌رمانی. که قه‌یسه‌ره حکمکه‌ره‌کی وه پادشا یاساییه‌کی کوششکه‌رینی که بیرۆکراتی و هیزو سوپاکاشا زیاته‌ر که‌را وه دماجاریچ هیزو بازرگانیو به‌تایبه‌تیته‌ر قه‌ڵه‌مڕه‌وه‌کاشا پانو پوڕته‌رکه‌را. چی پرۆسه‌نه ده‌وڵه‌تی نه‌ته‌وه‌یی وه‌شی بیی. په‌ی نمونه‌ی هه‌ر جه ئینقلابو فه‌ره‌نسه‌یۆ ئیتر تننوتیژیه‌کی به‌ینو نه‌ته‌وه‌کانه‌و به‌ینو خه‌ڵکه‌کانه فره به ڕوشنی زیاته‌ر دیاربی جه تننو تیژی به‌ینو پاشاکا وه‌ڵته‌ری. هه‌رپاسه( (Palmer. R.Rنویسته‌نش "جه‌نگو پادشاکا ته‌مامیا ئیتر نوبه‌و دوژمنکاری به‌ینو خه‌ڵکه‌کان " پسه ڕوداوه‌کا ساڵاو 1793ی. ئی مونسته‌ری (نه‌قشی) سه‌ده‌و هه‌ژده‌یه ئیدامه‌شا بی هه‌تا جه‌نگو یه‌که‌مو جیهانی ته‌مامیا، ئا‌نه‌بی سه‌ره‌ش جه ئینقیلابو شوره‌ویۆ به‌رشی وه دماجاریچ عه‌کسلعه‌مه‌ل دژوو ئینه‌یه، دوژمنایه‌تی به‌ینو نه‌ته‌وه‌کا هورویڵیاوه به تننوتیژیو دژمنایه‌تی ئایدیۆلوجیه‌کا: یه‌که‌م جار به‌ینو کۆمونیسمو فاشیزمی وه نازیسمیو و دیموکراتیه‌که‌و ڕوئاوای، وه دماجاریچ به‌ینو دیموکراتیو کۆمونیسمی. جه وه‌ختو جه‌نگی سه‌ردیه‌نه ئی تننو تیژیه شکڵیوی دوه‌جه‌مسه‌ریش جه‌ویگرت پسه‌و تننوتیژی به‌ینو دوی زلهیزا. پیا تاڤو واچو هیچکام چا زلهیزا پسه ده‌وڵه‌تیوی نه‌ته‌وه‌یی ویشا نیشانه نه‌دینی، به‌ڵکو هه‌ردویلێ ویشا پیناسه که‌رینی سه‌رو خاڵه‌و ده‌سپه‌نه‌که‌رده‌و ئایدیۆلوجیشاوه.\nهۆنتینگتون پۆکه‌ی لوانۆ تاریخو تننوتیژیو ململانه‌و مرۆڤیه‌ره تا وینیوما نیشانه بدو وه کرۆکو مه‌سه‌له‌کی بیزوڤه که ئی سمڕ سمڕو به‌ینو خه‌ڵکیه هۆکاره‌که‌ش چیشا. پۆکه‌ی ماچو تننوتیژیو ناکوکیی به‌ینو پادشاکاو، ده‌وڵه‌ته نه‌ته‌وه‌یی وه دماجار ئایدیۆلۆجیه‌کا وه‌ڵیگرچیویه‌نه ناکوکیو تننوتیژی بی دلی کلتورو ڕوئاوایه‌نه، هه‌رپۆکه‌ی دانشمه‌ند (William Lind) په‌نه‌ش ماچو "جه‌نگو ناوخو ڕوئاوایه‌کا".-- بیگومان مه‌بو ئانه‌یچما ویربشو که جه‌نگی سه‌ردیچ سه‌ربه ئی جه‌نگو ناوخو ڕوئاوایا‌نه، هه‌رچه‌نی جه‌نگه‌کی زوته‌رو سه‌ده‌کاو شانزه‌یو، حه‌ڤده‌یو هه‌ژده‌ی تاریخ په‌یما گیڵنوڤه که به‌ینو ویشانه که‌ردینیشا-.جا به ته‌مامیای جه‌نگو سه‌ردو به‌ینو دوه زل هیزه‌که‌و دنیای تاریخو سیاسه‌تو نێوده‌وڵه‌تی ڕوئاوایچ ته‌مامیا. ئیتر قورسایی سمڕسمڕه‌که‌ی و ناکوکیه‌که‌ی ئاستیوته‌رش گرت. ئیجاره ناکوکیو تننوتیژیه‌که کۆت به‌ینو شارستانیه‌تو ڕوئاوایو غه‌یروڕوئاوایه‌کا وه دیسانیچ به‌ینو غه‌یره‌ڕوئاوایه‌کا ویچشا. ئا خه‌ڵکیو ئا ده‌وڵه‌تی که کۆتینی دلی شارستانو غه‌یرو ڕوئاوای ئیتر پسه‌جارا هه‌ده‌ف نیه‌نی جاریوته‌ر په‌ی کۆڵۆنیالیکه‌رده‌و ڕوئاوایه‌کا، به‌ڵکو گرد پیوه چه‌نی ڕوئاوایه‌کا گه‌ره‌کشانه ده‌سشا بوو پسه ئه‌کته‌را جه دروسبیه‌ی تاریخیوی تازه‌یه‌نه. ئایا ئی تاریخه چه‌نینا وه مه‌ردمه جوراو جوره‌کی دنیێ چه‌نی ساختمانه‌و ئی تاریخه تازه‌یه منیا ؟! هۆنتینگتون ماچو کلتوره جیاوازه‌کی دنیای بڕیارده‌رینی، که ده‌رنه‌تیجه بو به جه‌نگو کلتورو شارستانیه جیاوازه‌کا دنیای.\nپه‌ی ئینه‌یه زیاته‌ر جه مه‌خسه‌دو هۆنتینگتۆنی حاڵیما بوو جه با‌سو ئایینده‌یه‌نه مه‌یمی سه‌رو شارستانیه‌کا دنیای وه چۆنیه‌تی پێناسه‌که‌رده‌یشا وه چی ئی شارستانی گنانه دلی تننوتیژی، تا بزانمی نامه‌بریا چه‌نی کلتوره‌کی دنیایش جه یوی جیاکه‌ردینێو خه‌ته‌و سنوریشا چه‌نی په‌ی کیشو وه چه‌نی کاته‌گۆریشا که‌رو. چونکه چی به‌شینه ته‌نها ڤسته‌ڕو ئا تننوتیژیابی که جه تاریخی کونو مرۆڤیه‌نه ڕوه‌شادێنه به هۆکاری جیا جیێ، پسه‌و هۆکاری گرته‌ی ده‌سه‌ڵاتی و پانکه‌رده‌ی ده‌سه‌ڵاتی، یان هۆکاری ئابورییو سیاسیی به‌ینو مه‌ردمه‌کاو پادشاکا ، یان به‌ینو ده‌وڵه‌ته نه‌ته‌وه‌ییه‌کانه دماجار یان به‌ینو ئایدیۆلۆجیه‌کانه. به‌ڵام چی چه‌رخو ئارویمانه هۆنتینگتۆن هۆکارو تننو تیژیه‌کا به‌ینو خه‌ڵکه‌کا دنیای گیڵنوڤه په‌ی جیاوازی کلتورو مرۆڤه‌کا.


19/09/2019 1282 جار خوێندراوه‌ته‌وه\nرۆژنامەی "دەیلی بیست "ی ئەمریكی بڵاوكردەوە، كە جۆن بۆڵتۆنی راوێژكاری پێشووی ئاسایشی نەتەوەیی ئەمەریكا بەتەمایە كتێبێك بنووسێت و تێیدا نهێنییەكانی ماوەی كاركردنی لەئیدارەی دۆناڵد ترامپ ئاشكرابكات .\nرۆژنامەكە بڵاویشیكردەوە، بۆڵتۆن لەئێستادا لەگەڵ بریكارە ئەدەبییەكانی لە پەیوەندیدایە ئەوانەی دەیانەوێت لەنووسینی كتێبەكەیدا یارمەتی بدەن، كە بەپێی قسەی دوو لەو كەسانەی ئاگاداری دۆخەكەن دەڵێن: ئەو هەنگاوە دەبێتە هۆی تووڕەبوونی دۆناڵد ترامپی سەرۆكی ئەمریكا.\nهەفتەی رابردوو دۆناڵد ترامپی سەرۆكی ئەمەریكا رایگەیاند، بەهۆی هاوڕانەبوونی لەگەڵ زۆرینەی پێشنیازەكانی جۆن بۆڵتۆنی لەپۆستەكەی دوورخستووەتەوە.\nترامپ لەتویتێكدا نووسی: جۆن بۆڵتۆنم ئاگاداركردەوە، كە چیتر لەكۆشكی سپی پێویستمان بە خزمەتەكانی نەماوە.\nهەروەها نووسی: لەگەڵ زۆرینەی پێشنیازەكانی هاوڕا نەبووم.\nلەلایەكی تر بەگوێرەی راپۆرتێكی تۆڕی رادیۆی نیشتمانی گشتی ئەمەریكی، ناكۆكییەكانی نێوان ترامپ و بۆڵتۆن ( كە لە ٧ مانگ زیاتر لە پۆستەكەیدا نەمایەوە) ، بۆسەرەتای ئەمساڵ دەگەرێتەوە ئەوكاتەی ترامپ لەگەڵ زۆرینەی بۆچوونەكانی بۆڵتۆن نەبوو سەبارەت بەبابەتەكانی ئاسایشی نەتەوەیی.


پەیوەندییەکانی نێوان سعودیە و ئێران ئاسایی دەبنەوە؟ - تۆڕی میدیایی خەڵک\nوەزیری دەرەوەی ئێران خۆشحاڵی خۆی دەربڕی لە ئەگەری گەڕانەوەی پەیوەندییەکانی وڵاتەکەی لەگەڵ سعودییەدا و هیواخوازە بەرەو باشتریش بچن.\nئەمڕۆ پێنجشەممە، حسێن ئەمیر عەبدوڵاهیان، وەزیری دەرەوەی ئێران رایگەیاند “ئەگەر سعودیە گرنگی دەدات بە گەڕانەوەی پەیوەندییەکانمان لەگەڵیدا، ئەوا ئێمە پێشوازی لێ دەکەین”.\nئاشکراشیکرد “ئەگەر هەیە کۆبوونەوەیەکی راستەوخۆ ئەنجام بدرێت لە نێوان وەزیرەکانی هەردوو وڵاتەکەدا لە وڵاتێکی دیکە”.\nوتیشی “لە گفتوگۆکانی ئەم دواییەدا، بەرەوپێشچووەنمان بەخۆوە بینیەوە و خۆشحاڵ دەبین بگەرێینەوە دۆخی رابردوو لەگەڵ سعودیەدا”.\nبەرگری ئاسمانی ئێران پەردە لەسەر مووشەکێکی دوور مەودا لادەدات\nخەڵک جێگری فەرماندەی هێزی بەرگری ئاسمانی لە سوپای ئێران ڕایگەیاند؛ بەم نزیکانە پەردە لەسەر دیارترین جۆری مووشەکەکانیان لادەدەن کە مەودای…\nئێران، مردن بە كۆرۆنا 138 هەزار كەسی تێپەڕاند\nخەڵك- پەیوەندییە گشتییەكان لە وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا زیاتر لە 6 هەزار 400 تووشبووی نوێ بە ڤایرۆسی كۆرۆنا…\nخەڵك دوای ڕەتكردنەوەی لەلایەن لەلایەن ئەنجومەنی پاراستنی دەستووری ئێرانەوە بۆ كاندیدی سەرۆكایەتی، مەحمود ئەحمەدی نەژاد پەیامێكی ئاڕاستەی لێپرسراوانی…\nئێران لەسەر بڕیاری ئاژانسی نێودەوڵەتیی وزەی ناوەکی هاتە دەنگ\nخەڵک- ئێران بڕیاری ئاژانسی نێودەوڵەتیی وزەی ناوەکی کە تێیدا رەخنە لە تاران دەگرێت، رەتدەکاتەوە و بە بڕیارێکی "سیاسیی نادروست" لە قەڵەمیدا و پێداگیری…\nخەڵك وەزارەتی دەرەوەی ئێران ڕایدەگەیەنێت، ئیدارەی جۆ بایدن ھەمان ڕێوشوێنەكانی پێشووی دۆناڵد تڕەمپ بۆ دژایەتیكردنی ئێران بەكاردەھێنێت. (زیاتر…)\n01 تەموز 2021 3.15 pm\nخەڵك- دەسەڵاتدارانی ئێران، داخستنی ڕێڕەوە سنورییەكان لەگەڵ پاكستان، تا كاتێكی نادیار ڕادەگەیەنن.\n06 تشرینی دووهەم 2021 9.59 pm\nخەڵك ڕێكخراوی ئۆپیك ڕایدەگەیەنێت، پشكی تایبەتی عیراق لەو 400 هەزار بەرمیلەی كە بڕیارە مانگانە زیاد بكرێت لە مانگی…


03/06/2020 83 جار خوێنراوەتەوە\nچەند خۆراكێك هەن كە زیان بە تەندروستی خانمان، یاخود كۆرپەلەكانیان دەگەیەنن، بۆیە پێویستە خانمان لەكاتی دووگیانیدا خۆیانیان لێ بەدووربگرن.\nئەم میوە لە لیستی سەرەوەی ئەو خۆراكانەدایە، كە باشتر وایە لە كاتی قۆناغی دووگیانیدا خانمان خۆیانیان لێبەدووربگرن، ئەناناس ماددەیەكی تێدایە كە بە (Bromelain) ناودەبرێت، جۆرە ئەنزیمێكە كە بەڕێژەیەكی زۆر لەم میوەیەدا هەیەو دەبێتە هۆی تەنكبوونەوەی دیواری ناوپۆشی منداڵدان و مەترسی ڕوودانی لەبارچوونی كۆرپەلە زیاد دەكات، بۆیە پێویستە خانمان خۆیان لە خواردنی ئەناناس بپارێزن.\nئەم میوەیەش ماددەیەكی دژەئۆكسانی تێدایە بەناوی (resveratrol) كە مەترسی ئەوەی لێدەكرێت خانمانی دووگیان دوچاری ژەهراوی بوون بكات، هەروەها ئەوبەرگەی دەرەوەی ترێی داپۆشیوە، هەرسكردنی ئاسان نییەو ئەگەری توشبوونی خانمان بە بەد هەرسی زیاد دەكات، لەبەر لاوازبوونی كۆئەندامی هەرس لەوقۆناغەدا، بۆیە باشتر وایە ترێ لە لیستی خۆراكەكانیاندا لاببەن.\nئەم میوەیە ماددەیەكی تێدایە بەناوی (chitinase) كە ئەگەری توشبوون بە هەستیاری و بەرزبوونەوەی پلەی گەرمی زیاد دەكات لە خانماندا، وەهەروەها بڕێكی زۆر شەكر لە پێكهاتەیدا هەیە و باشتر وایە ئەو خانمانەی توشی شەكرەی دووگیانی بوون، خۆیانی لێبەدور بگرن.\nئەم موەیە بۆ تەندروستی زۆر بەسوودەو دەبێتە هۆی كردنەدەروەی ژەهر لە جەستەدا، بەڵام لە قۆناغی دووگیانیدا باشتر وایە بەكارنەهێنرێت، یاخود بڕی كەمی لێبخورێت، چونكە ئەگەری ئەوە هەیە كۆرپەلە ژەهراوی ببێت بەو ماددە ژەهراویانەی جەستە پێش كردنەدەرەوەیان .\nگەرچی گۆشت بڕێكی زۆر لە كانزا و ڤایتامینە پێویستییەكانی تێدایە بۆ مرۆڤ، وەك ئاسن و ڤایتامین B12 بەڵام زۆر خواردنی دەبێتە هۆی زیادبوونی ڕێژەی ڤیتامین، یان كانزایەكی دیاریكراوی وەك مس، ئەمەش زیان بە تەندروستی كۆرپەلەكە دەگەیەنێت و ناتەواوی لە پێكهاتەی جەستەیدا روودەدات، بۆیە باشتروایە خانمانی دوگیان زۆر بەكەمی گۆشت بخۆن، هەوڵ بدرێت لەهەفتەی جارێك زیاتر نەبێت.\nئەم خۆراكە لە قۆناغی دووگیانیدا نابێت بخورێت، چونكە دەبێتە هۆی گرژبوون و چونەوەیەكی ماسولكەكانی منداڵدان، بەمەش خانمەكە توشی ئازار و حاڵەتی ناتەندروست دەبێت، بۆیە باشتر وایە خۆی لەم خۆراكە بەدووربگرێت، بەتایبەتی لە سێ مانگی یەكەمی تەمەنی كۆرپەلەكەدا.\n٧. خواردنێك كە شەكری زۆری تێدا بێت:\nخواردنی شەكر بە رێژەی زیاد لە پێویست، زیان بە تەندروستی خانمی دوگیان دەگەیەنن و مەترسی توشبوونی بە نەخۆشی و لە بارچوونی كۆرپەلەكەی توش دەكەن، یاخوود دەبێتە هۆی زوو لەدایكبوونی كۆرپەلەكەی پێش كاتی ئاسایی خۆی، بۆیە باشتر وایە لەجیاتی شەكری دەستكرد، سود لە خواردنی خۆراكە شیرینە سروشتییەكان وەربگیرێت.\nئەو خۆراك و خواردنەوانەی لە قووتووی داخراودا هەڵگیراون، زیان بە تەندروستی بەگشتیی دەگەیەنن، بەهۆی بوونی ماددەی كیمیایی پارێزەر بۆ مانەوەیان، بۆیەش خانمان پێویستە خۆیانیان لێبپارێزن لە پێناو تەندروستی خۆیان و كۆرپەلەكانیان.\nخواردنەوەی چا و قاوە كە رێژەیەكی زۆر كافایین یان تێدایە زیان بە تەندروستی كۆرپەلە دەگەیەنێت، چونكە كافایین یەكێكە لەو ماددانەی كە زۆر بە خێرایی لەلایەن لەشەوە هەڵدەمژرێت و بە ئاسانی دەگوێزرێتەوە بۆ كۆرپەلە، وە لەبەر ئەوەش كۆرپەلە لەسكی دایكیدا بڕی پێویست لەو ئەنزیمانەی نییە كە ماددەكان شیبكاتەوە و بیانكاتە دەرەوەی لەش، كافایین كۆدەبێتەوە لە خانەكانی لەشیدا و زیان بەتەندروستی دەگەیەنێت، بۆیە باشتر وایە خانمانی دوگیان بڕێكی كەم لە كافایین بخۆنەوە كە لە 200 ملگرام زیاتر نەبێت لە رۆژێكدا، واتە نزیكەی 2-3 كوپ.\nلەڕاستیدا خورما بەسەرچاوەیەكی دەوڵەمەندی ڤایتامین و كانزا گرنگەكان دادەنرێت، بەڵام لە هەندێك لە حاڵەتەكاندا رێنمایی خانمان دەكرێت كە خۆیان بەدووربگرن لەخواردنی خورما، ئەمەیش بەهۆی ئەوەی كە دەبێتە هۆی بەرزكردنەوەی پلەی گەرمی لەش، وە هەروەها دەبێتە هۆی هەژاندن و گرژبوونی ڕوپۆشی منداڵدان و زیان بە تەندروستی خانمەكە و كۆرپەلەكەی دەگەیەنێت، بۆیە باشترە خانمان زۆر بەكەمی بیخۆن, ڕۆژی یەك یان دوو دانە , ئەگەر لەوە زیاتر بێت ئەوە زیانی دەبێت.\nبەگشتیی باشتر وایە خانمان لەو قۆناغەدا خۆیان بە دووربگرن لەو خۆراكانەی ئاماژەیان پێدرا، یاخود زۆر بە كەمی بەكاریان بهێنن، لە پێناو تەندروستی و سەلامەتی بۆ خۆیان و كۆرپەلەكانیان.\nئەم زانیاریانە لە نەخۆشخانەی بەخشین وەرگیراوە ..\nنرخی نه‌وتی ئۆپیك به‌رزبوه‌وه


ئەتلەسی بیابانی - ویکیپیدیا، ئینسایکڵۆپیدیای ئازاد\nئەتڵەسە بیابانییەکان یان چیایە وشکەکانی ئەتڵەس (بە عەرەبی:) زنجیرەیەکن لە چیای ئەتلەس بە شێوەیەکی سەرەکی دەکەوێتە وڵاتی جەزائیر و کۆتایی ڕۆژھەڵاتی لە تونس ھەڵکەوتووە ھەرچەندە ئەوەندە بەرز نییە لەچاو ئەتڵەسی باڵای مەغریب بەڵام زنجیرەکە خۆی ھاوتەریب دەکات لەگەڵی. بەرزترین لووتکەی زنجیرەکە ٢٬٢٣٦ مەتر بەرزە بەناوی لووتکەی (دجەبل ئایسا) لە زنجیرەچیای کسور.\nئەتڵەسە بیابانییەکان زنجیرەیەک چیا لەخۆدەگرێت وەک: زنجیرەی کسور لە ڕۆژاوا، زنجیرەی ئاموور لە ناوەڕاستی خۆی و زنجیرەی ئۆلید- نایل لە کۆتایی ڕۆژھەڵاتیدا ھەروەھا ئائۆرس (بێلێزما)، چیاکانی ھۆدنا و زنجیرەی نیمچا و چیای زاب دەگرێتەوە. ئەتلەسی بیابانی لە ڕۆژھەڵات تێکەڵ دەبن بۆ پێکەوە چوونە ناو زنجیرەی تێبێسا و چیاکانی مەدجەردا.\nلە باکوور لەلایەن دەشتی ھاوتسەوە سنووری ھەیە، ئەتڵەسی بیابانی یەکێکە لە تەختە فراوانەکانی ئەفریقا، کە لە بەردی بنچینەی کۆن پێکھاتووە کە لەژێر کاریگەری دەریاکانی ژێرەوە و کانزا ئاوییەکان داپۆشراوە.\nلە نێوان ڕووبارەکانی ئەتڵەسدا، ئەتڵەسی بیابانی وادیس دەبەخشێت لەمانەشدا چەلێف و تۆویل وادیس، ڕووبارەکان کە تەنیا لە ماوەی وەرزی باراندا ئاویان تێدایە، ئەم ئاوەش بە شێوەیەکی زۆر لە دامێنی زنجیرەی عەموور و ئۆلێد نایل ھەر لە ئەتڵەسی بیاباندا وشک دەبن.\nچیاکانی ئەتلەسی بیابان لە کەناری باکووری بیابانی مەزنی ئەفریقا ھەڵکەوتووە، چیاکان ھەندێک بارین دەبینن و باشتر لە ناوچە تەختەیییەکانی لە بەری باکوور دەگونجێت بۆ کشتوکاڵ، ئەمڕۆ زۆربەی دانیشتووانی ناوچەکە چاویان لە بارانی وەرزی چیاکانن.\n^ "مواضيع ودروس: Les montagnes d'atlas". مواضيع ودروس. Retrieved 2021-11-08.\n^ Martonne, Emmanuel de (1921). "Notes de géographie physique algérienne". Annales de géographie. 30 (165): 223–231. doi:10.3406/geo.1921.8985.\nوەرگیراو لە «https://ckb.wikipedia.org/w/index.php?title=ئەتلەسی_بیابانی&oldid=862226»\nزنجیرە چیاکانی جەزائیر\nئەم پەڕەیە دواجار لە ١٢:٣٤ی ١٠ی تشرینی دووەمی ٢٠٢١ نوێ کراوەتەوە.


یەکەمین نموونەی خێرایی PlayStation 5 بڵاوکرایەوە؛ 10 هێندە خێراترە لە کردنەوەی یارییەکان بە بەراورد بە PlayStation 4 – کەی ئای تی ئێن\nسۆنی 21, ئایار 2019\nیەکەمین نموونەی خێرایی PlayStation 5 بڵاوکرایەوە؛ 10 هێندە خێراترە لە کردنەوەی یارییەکان بە بەراورد بە PlayStation 4\nکۆمپانیای سۆنی لە ئامادەکاریدایە بۆ بڵاوکردنەوەی نەوەی پێنجەمی سەکۆی PlayStation کە بە PlayStation 5 ناو دەبرێت. ڤیدیۆیەکی خێرایی پلەیستەیشنە نوێیەکە بڵاوکرایەوە کە دەردەکەوێت 10 هێندە خێراترە لە کردنەوەی یارییەکان بە بەراورد بە PlayStation 4.\nڕۆژنامەنووسی پێگەی The Wall Street بە ناوی Takashi Mochizuki لە تویتەر جریوەیەکی ڤیدیۆیی بڵاو کردۆتەوە کە بریتییە لە نیشاندانی خێرایی PlayStation 5 لە کردنەوەی یارییەکان و بەراورد کردنی بە PlayStation 4. لە ڤیدیۆکەدا، PlayStation 5 بە تەنها 0.83 چرکە یاری Spider-Man دەکاتەوە، لە کاتێکدا کە سەکۆی PlayStation 4 بە 8.10 چرکە هەمان یاری دەکاتەوە.\nلە ماوەی ڕابردوودا بەڕێز Mark Cerny ئەندازیاری سیستەم لە کۆمپانیای سۆنی چەند وردەکارییەکی دەربارەی نەوەی پێنجەمی سەکۆی PlayStation ئاشکراکرد، ڕایگەیاند کە پلەیستەیشنە نوێیەکە پشتگیری گرافیکی ڕوونی 8K دەکات، خاوەن پڕۆسێسەری 8 ناوەکی و 7 نانۆمەتری لە جۆری AMD ـی کۆمپانیای Ryzen دەبێت و خاوەن گرافیک کارتی جۆری AMD ـی کۆمپانیای Radeon Nav دەبێت. هەروەها بیرگەکەشی لە جۆری SSD دەبێت.\nتاوەکو ئێستا ڕوون نییە بە دیاریکراوی لە چ کاتێکدا پلەیستەیشنە نوێیەکە لە لایەن سۆنییەوە ڕادەگەیەندرێت، بەڵام پێشووتر کۆمپانیای سۆنی ڕایگەیاند کە تاوەکو هاوینی ساڵی داهاتوو ناتوانین پلەیستەیشنە نوێیەکە ببینین.\nکۆمپانیای سۆنی چەند وردەکارییەکی دەربارەی تایبەتمەندییەکانی PlayStation 5 ئاشکراکرد\nتاگەکان PlayStation 4 PlayStation 5 Sony بەراورد پلەیستەیشن ٤ پلەیستەیشن ٥ سۆنی


ڕاگەیاندنى لیستى ناوى زانکۆ پەسندکراوەکانى دەرەوەى وڵات\nوەزارەتی خوێندنی باڵا و توێژینەوەی زانستی لیستی ئەو زانکۆیانەی دەرەوەی وڵات ڕادەگەیەنێت، کە لەمەودوا لەلایەن وەزارەتەوە پەسەندکراو و باوەڕپێکراون بۆ مەبەستی مۆڵەتی خوێندن و تواناسازی و هەموو جۆرەکانی دیکەی خوێندن لەدەرەوەی وڵات و یەکسانکردنی بڕوانامەکان.\nئەم لیستە لەسەر بنەماو پێوەری زانستی ئامادەکراوە و، سوود لە سیسته‌مە جیاکانی ڕیزبەندی نێودەوڵەتی و نیشتیمانی زانکۆکانی وڵاتانی جیهان وەرگیراوە.\nئەو بەڕێزانەی کە خوازیارن لەدەرەوەی وڵات درێژە بە خوێندن بدەن، پێویستە ڕەچاوی ئەم خاڵانەی لای خوارەوە بکەن:\n1. لیستی نوێی زانکۆ پەسەندکراوەکانی دەرەوەی وڵات لەلایەن وەزارەتی خوێندنی باڵا و توێژینەوەی زانستی هەرێمی کوردستانەوە لە ڕێکەوتی (١ / ٩ / ٢٠١٥) ەوە کاری پێدەکرێت.\n2. پابەندبوون بەم لیستە، پێشکەشکارانی هەموو جۆرەکانی خوێندنی باڵا (ماستەر و دکتۆرا) لەدەرەوەی وڵات دەگرێتەوە (مۆڵەتی خوێندن، تواناسازی، زەمالە)، هەروەك ئەو بەڕێزانەش دەگرێتەوە کە ده‌خوازن بەشێوازی (نفقە خاصە و مۆڵەتی بێمووچە دەیانەوێت درێژە بە خوێندن بدەن).\n3. ئەو بەڕێزانەی کە لە دوای ئەم ڕێكەوته‌وه داواکاری بۆ خوێندن لەدەرەوەی وڵات پیشکەش دەکەن، پێویستە ئۆفەری خوێندنی کۆرسی زمان و کۆرسی ئەکادیمی لەیەکێک لەو زانکۆیانە بەدەست بهێنن، کە لەلیستەکەدا هاتووە بە پێچەوانەوە لە دوای گەڕانەوەیان مامەڵەی یەکسانکردنی بڕوانامەیان بۆ ئەنجام نادرێت.\n4. پێشکەشکارانی هەموو جۆرەکانی خوێندن لەدەرەوەی وڵات پێویستە بەر لە ڕۆیشتن سەردانی فەرمانگەی نێردراوان و پەیوەندییە ڕۆشنبیرییەکان لە دیوانی وەزارەتی خوێندنی باڵا و توێژینەوەی زانستیی بکەن، بۆ مەبەستی دڵنیابوون لە بوونی زانکۆکەیان لە لیستی زانکۆ پەسەندکراوەکانی وەزارەت و کردنەوەی فایلی خوێندن لە بەڕێوەبەرێتی نێردراوان لە دیوانی وەزارەت.\n5. ئەو بەڕێزانەی کە لە ده‌زگاو دامه‌زراوه‌كانی حکومەتی هەرێمی کوردستان دانەمەزراون و خوازیارن لەدەرەوەی وڵات درێژە بە خوێندن بدەن و دوای تەواوکردنی خوێندن دەیانەوێت لەهەرێمی کوردستان کار بکەن، پێویستە بە هەمان شێوە لە ڕێکەوتی (١ / ٩ / ٢٠١٥) ەوە پابەند بن بە لیستی نوێی زانکۆپەسەندکراوەکانی دەرەوەی وڵات.\n6. بڕیاری پابەندبوون بە لیستی نوێی زانکۆپەسەندکراوەکانی دەرەوەی وڵات ئەو بەڕێزانە ناگرێتەوە کە دانیشتووی دەرەوەی عێراقن و ڕەگەزنامەی بیانیان هەیە.\n7. لیستی نوێی زانکۆ پەسەندکراوەکانی دەرەوەی وڵات ئەو بەڕێزانە ناگرێتەوە کە پێش ڕێکەوتی (١/ ٩ /٢٠١٥) لە دەرەوەی وڵات دەستیان بە خوێندن کردوە.


یاداشتێکی کاک ساڵح سووزەنی شاعیر و ڕەخنەگر لەسەر ڕۆمانی هاوزێ.\n02:00 - 22/2/2021\nساڵح سووزەنی شاعیر و ڕەخنەگر\nڕۆمانی هاوزێ م خوێندەوە:\nئەوەی لە خوێندنەوەی یەکەمدا بەرچاوە، وەکو بابەت، هەڵوەشاندنەوەی زمانیی شۆڕشە بە هەموو دروشم و هەیبەت و کەبکەیەوە تا نیمچە دەسەڵاتی دوای ڕاپەڕین / لە کات - شوێنی ۱۹٨۲ تا ۱۹۹٥ و پانتایی عێراق سووریە ئێراندا/ لە ڕێگەی گێڕانەوەی بیرەوەرییەکانی چەند دژە قارەمانی وەک سەردار/ کوڕی کەمال ئاغا خائین -پێشمەرگە/ زارا /کچە ئاڵۆشاوییەکەی مامۆستا مەولود/ و فارووق/کوڕی شەهید ئەحمەد کەمال/ەوە.\nبەڵام ئەوەی لای من گرینگی زێدەتری هەبوو، چۆنیەتی گێڕانەوە و پلۆت و پێکهاتەبەندیی گێڕانەوە و گرینگیدان بە گۆشەنیگا/ زۆربەی کات منی یەکەم کەسی تاک، / سێڵاوی هۆش مەنۆلۆگ و سینۆلۆگی زێهنی و گێڕانەوە بۆ ئەوی دی بۆ نووسینەوە و گەمە نوێکان بە کەرەسەی نوێ/ ئیمەیل و نازناو و ئاماژە بە وتار لە دەرەوەی دەق و ... واتە لە گێڕانەوەی ناو گێڕانەوە (متافیکشن)دا؛ فارووق و زارا لەگەڵ ئەوەدا کە لەلایەن گروپی "جیهان ئێمەین"ەوە، بەرپرسن سەرگوزەشتە و دانپیانان/ئێعتراف/ی ئەوانی دی /سەردار و ژن و کچ و دایکەکان/ بنووسنەوە؛ خۆیان و دەروونی خۆشیان تا سەر ئێسقان/ ئەو نهێنی و تابۆگەلەی کەس ناوێرێ لای کەس بیدرکێنێ... سێکسی بەرەڵا و دەسپەڕ تا کوشتن و سەربڕینەکان و... فریودانی ژنان بۆ وەی کوڕەکانیان بنێرنە سووریە بۆ شەڕ و.../ لەگەڵ دەگێڕنەوە و هاوزێی پێ دەوڵەمەند ئەکەن/وەک ڕۆمانی مۆدێڕن بە زۆربەی تایبەتمەندییەکانییەوە/ .. .\nوتار و خوێندنەوە و لەسەر خوێندنەوەی دەوێ تا هەموو لایەنەکانی هاوزێ(لفەدوانە-لفەزێ)ی تیا شی بکەیتەوە... هیوادارم خوێنەرانی چالاکی دەقی کوردی بیخوێننەوە و توێکاری لێ هەڵماڵنەوە...\nبەڵام جارێ پێویستە دەستخۆشی و هیوای بەردەوامییم هەبێ بۆ کاک دلاوەر ڕەحیمی


ئه‌مه‌ریكا سزای به‌سه‌ر ژماره‌یه‌ك به‌رپرسی عێراقیدا سه‌پاند : Hekar.net\nئه‌مه‌ریكا سزای به‌سه‌ر ژماره‌یه‌ك به‌رپرسی عێراقیدا سه‌پاند\nوه‌زاره‌تی گه‌نجینه‌ی ئه‌مه‌ریكا سزای به‌سه‌ر ژماره‌یه‌ك كه‌س و به‌رپرسی عێراقیدا سه‌پاند، له‌ناویان ژماره‌یه‌ك به‌رپرسی حه‌شدی شه‌عبی و چه‌ند كه‌سێكی ئیداری هه‌ن.\nله به‌یاننامه‌یه‌كدا وه‌زاره‌تی گه‌نجینه‌ی ئه‌مه‌ریكا رایگه‌یاند، ناوی ژماره‌یه‌ك به‌رپرسی عێراقییان خستووه‌ته لیستی سزادراوان، له‌وانه‌ش وه‌عد قه‌دۆ، فه‌رمانده‌ی لیوای 30 له حه‌شدی شه‌عبی و ئه‌حمه‌د جبووری، پارێزگاری پێشووی سه‌ڵاحه‌دین، نه‌وفه‌ل عاگوب، پارێزگاری پێشووی نه‌ینه‌وا و ره‌یان كلدانی، به‌رپرسی میلیشیاكانی بابیلیۆنی سه‌ر به حه‌شدی شه‌عبی.\nله‌گه‌ڵ گه‌یشتنی زانیاری نوێ ئه‌م هه‌واڵه نوێ ده‌كرێته‌وه..


کرماشان مەیدانی یەکلاکەرەوەی کێشەی رۆژهەڵاتە!\nکرماشان مەیدانی یەکلاکەرەوەی کێشەی رۆژهەڵاتە!\nفارس و کورد خۆیان لە کرماشان تاقیدەکەنەوە،حەماسەی نەتەوەیی گەلی کورد لە رۆژهەڵات بۆ بەهانەوە چوونی خەڵکی لێقەوماوی کرماشان سنووری نێوان باکوور و باشووری رۆژهەڵاتی ڕوخاند و دڵێ داگیرکەرانی هەژاند و شپرزەی کردون!!..هاتنی کەسایەتی سیاسی و وەرزیشڤان و هونەرمەند و .....فارس دادی نەدان و بەقەدەر "مام ڕەحمانی" پیرانشاریان پێ نەکرا..!فاشیزمی فارس ئەمڕۆ دواهەمین کارتی سووتاوی خۆی ڕاکێشا و "عەلی خامنەیی" ڕێبەرێ کۆماری ئیسلامی سەردانی "کرماشان"ی کرد.\nلە دوای ئەمەوە هیچ چاڕەیەک نامێنی، ئەشێ کورد و فارس لە کرماشان خوێان یەکلایی بکەنەوە...!!\nکرماشان ئیتر کرماشانەکەی جاران نییە!ڵافاوی یەکگرتوویی و هاوسۆزی گەلی کورد لە رۆژهەڵات هەستاوە و هەموو ئەو دیوارانەی بەدڕێژایی 90 ساڵی ڕابردوو، فاشیزمی فارس لە کرماشان هەڵیچنیبوو ڕوخاند...!!\nڕەگەزی مێژوویی وشەی کرماشان لە وشەی کرمانجان گیراوە.کرمانجان یان کورمانجان یان کوری مانجەکان، ناوی ھۆزێک لە پێش ھاتنی مادەکان بۆ ئەم بەشە،بووە. مانج ناوی ھۆزێکی زەردەشتی بووە کە لەم ناوچەیەدا ژیاون.\nکرماشان یەکێکە لە شارەکانی ڕۆژھەڵاتی کوردستان و ناوەندی پارێزگای کرماشان لە وڵاتی ئێرانە. بە پێ سەرژمێری ساڵی 1396ی ھەتاوی، ژمارەی دانیشتووانی ئەو شارە نزیک بە(1,192434)کەس بووە.\nبەو بۆنەوە بە نۆیەمین شاری گەورەی ئێران و ھەروەھا گەورەترین شاری ڕۆژھەڵاتی کوردستان هەژمار دەکرێت. کرماشان گەورەترین شاری کوردنشین لە ئێران و گرینگترین شار لە ناوچەی ناوەندی ڕۆژئاوای ئێران. مێژووی پێک ھاتنەکەی دەگەڕێتەوە بۆ سەدەی چوارەمی زایینی و ھەر لەو سەردەمەوە تا ھێرشی عەرەبەکان، وەکوو دووهەمین پایتەختی ئیمپراتۆریی ئێران لە سەردەمی ساسانییەکان دا جێ‌ی سەرنجی حکوومەت بوو. لە سەردەمی سەڵجۆقیەکاندا کرماشان گەورەترین شاری کوردستان بوو و لە سەدەکانی ناوین بە ناوی قەرمیسین وەکوو یەکێک لە چوار ناوچەی عێراقی عەجەم ناسراو. لەو سەردەمە بە عێراقی عەجەم، ویلایەتی کوێستان یان جەبالیان دەگۆت تا لەگەڵ ویلایەتی عێراقی عەرەب ھەڵە نەکرێتەوە. وێلایەتی کوێستان یان عێراقی عەجەم لە شوێنی ناوچەی میدیای کۆن هەڵکەوتبوو. یازدە سەدە بە دوای ھێرشی عەرەبەکاندا، لە سەردەمی دەسەڵاتی قاجارەکان لە ئێراندا دیسان شارەکە بووژایەوە و بە ھۆی هەڵکەوتی لەسەر دوو ڕێگای ڕۆژھەڵات-ڕۆژئاوا و ھەروەھا ڕێگای باکووری ڕۆژئاوای ئێران بەرەو باشووری ڕۆژئاوای ئەم وڵاتە و نزیکی بە بەغدا و کەربەلا گرینگی تایبەتی پەیدا کرد.\nمێژوو و جۆگرافیای کرماشان:\nلە باکووری شاری کرماشان کێوی فەڕۆخشاد، لە باکووری ڕۆژاوای کێوی تاقوەسان، و لە باشوورئ ئەم شارئ کێوی کووسفید (کێوی سپی) ھەڵکەوتووە و کرماشان یەکێکە لە شارێگاکانی پەیوەندیی ڕۆژھەڵات و ڕۆژئاوا و ھەروەھا کۆنترین ڕێگا بۆ چین لە ئێران بەرەو مێزۆپۆتامیایە.\nشاری کرماشان کەش و ھەوایێکی موعتەدیل و کوێستانیی ھەیە.بەھۆی ئەم کەش و ھەوایە بوو کە لە سەدەی چوارەمی زایینی کە دیەکەێکی بچۆک و خۆش کەش و ھەوا بوو لە لایەن ساسانەکان وەکوو پایتەختی دووھەمی ئیمپراتووریی ئێران ھەڵبژێردرا. لەو سەردەمە کرماشان شوێنی خۆشگوزەرانیی شاکانی ساسانی بوو و باخەکان و کۆشکەکانێکی گەورە لەم شارە سازکراوە.\nکرماشان ناوەندی وەرزێریی وڵاتی ئێرانیش ھەیە و زۆربەی ئابووریی ئەم شارە بە وەرزێری بەستراوە. ھەروەھا تەرخانکردنی خواردەمەنی، سەنعەتی ساختەمانی و سەنعەتەکانی دەستکرد لە کرماشان لە سێ مانگەکەی یەکەمی ساڵی ١٣٨٨ی کۆچی ھەتاوی (٢٠٠٩ی زایینی)، ٩٪ی سەرجەمی تەرخانکراوی وڵاتی ئێران بوووە.\nخەڵکی کرماشان بە زاراوەکانی کوردیی باشووری (پاڵەیی)، کوردیی سۆرانی ( جافی)، لەکی و ھەورامی قسە ئەکەن. لە قوتابخانەکان و زانستگاکانی کرماشان تەنیا بە زمانی "فارسی" وانە دەدرێت و زمانی کوردی بۆ وانەخوێندنەوە قەدەغەیە.\nکارەساتی بوومەلەرزە و سیاسەتی دەوڵەت:\nئەو گریمانەی کە ئێمە دەبێ ئەم حەقیقەتە تاڵە قەبووڵ بکەین زۆر بەهێزە،دەوڵەتی کۆماری ئیسلامی ئێران توانایی ئەوەی نییە و ناتوانی لەدوای گەیاندنی یارمەتیەکانی جەماوەر هەستەی بە ئەرکی ئەساسی خۆی کە ئەویش دروستکردن و نوێژەن کردنەوەی بینا و خانووە ڕوخاوەکانی خەڵکی ئەم ناوچەیە لەدوای کارەساتی بوومەلەرزەکەی چەند رۆژ پێش ئێستا.\nئەرکی ڕاستەقینەی ئێمە هاوکاری و گەیاندنی کۆمەکی پێویست بوو بۆ خەڵکی ئاوارەی ئەم ناوچەیە و لەم روویەشەوە کۆتاییمان نەکردوە لەوی کە دەبێ خەڵکی لێقەوماو لە ئارامی و ژیانێکی ئاسوودە دابن تاکوو دووبارە بتوانن ماڵ و حاڵی خۆیان سەر\nلەنوێ ئاوەدان بکەنەوە.\nناوچەی کرماشان لەرووی ستراتیژی و ژیئۆپۆلۆتیکی سیاسی و پێکهاتەی ئایینی و ئابووری لە رۆژهەڵاتی کوردستان قورسایی و گرنگی تایبەتی خۆی هەیە و دەوڵەتی ئێران بەسیاسەتی پەراوێزخستنی ئابووری و خۆشگوزەرانی بۆ خەڵکی ئەم ناوچەیە لەهەوڵی ناچار کردنیان بە هاوکاری لەگەڵ دەوڵەت و دام و دەزگا سەربازییەکانی خۆی دابووە بەدڕێژایی شۆڕشی ئیسلامی و هەشت ساڵ جەنگی عێراق و ئێران و دوای کۆتایی هاتنی شەڕ لەم ناوچەیە بەگشتی...\nدەوڵەتی ئێران بەردەوام کەڵکی لەهێز و پتانسیڵی مرۆڤی ئەم ناوچە سنوورییە وەرگرتووە بۆ بەرەنگاریکردن لەدژی ئۆپۆزیسیۆن و نەیارانی ستراتیژی خۆی لە دەرەوە سنوورەکانی،بۆیە جگە لە ناوچەگەلێکی سەربازی بۆ پاراستنی دەستکەوتە گەورەکانی شۆڕشی ئیسلامی،هاوکات بەهۆی ستراتیژی بوونی پێگەی جۆگرافیایی و پێکهاتەی ئایینی و نەتەوەیی دەوڵەت هەوڵیداوە ئەم شارە گەورەیەی کوردستانی رۆژهەڵات بخاتە ژێر ڕکیفی سیاسەتی ڕەگەز پەرەستانەی ئایینی خۆیەوە،بەچاندنی تۆوەی شیعەگەری و سونیگەری لەم دەڤەرانە...\nئەوەش بۆتە هۆی ئەوەی خەڵکی ئەم ناوچەیە لە ئێستادا و دوای ئەم کارەساتە گەورەیەی بوومەڵەرزەکە چیتر باوەڕییان بە سیاسەت و پرۆژەکانی دەوڵەتی ئیسلامی و بەرپرسانی چەواشەکەری لە شار و گوندەکانی ئەم ناوچەیە نەمێنی و خۆیان بیر لە حاڵ و ژیان و داهاتووی خۆیان بکەنەوە..\nدەوڵەت هیچکات ناتوانی بێ سەر لەنوێ ژیان و گوزەرانی ئەم خەڵکە دروست بکاتەوە و ڕەوشی ژیان و بژێوی رۆژانەیان بگۆڕی،چۆن لەئاستی ناوخۆیی ئێران پارێزگای کوردنشینی کرماشان لە ئاستی یەکەمدایە لە رووی بێکاری و هەژاری خەڵکدا،ئامارەکانی بێکاری و نەبوونی دەڕفەتی کار و ژیان وسەرمایەگوزاری لەئاستێکی زۆربەرز دایە و لەهەر 100 نەفەر نزیکی 75 نەفەری بێ ئیش و کارە.\nکەواتە دەوڵەت بەدڕێژایی ئەم 37 ساڵەی تەمەنی خۆی چیکردۆە بۆ ئەم ناوچەیە کە ئەمرۆی لەدوای کارەساتی بوومەڵەرزە و وێرانبوونی سەرخان و ژێرخانی ئابووری ئەنجامی بداتەوە.\nلە ئێستادا تەواویی بەرپرسیارێتی نوێژنکردنەوە و دروستکردنی ناوچە بوومەلەرزە لێدراوەکانی رۆژهەڵاتی کوردستان لە ئەستۆی دەوڵەتی ئێران دایە،گەر بەراوەردی کۆی ئەم خەسارەتە بکەین،بەهۆی بوومەلەرزەوە لەم ناوچەیە کەوتۆوە نزیکی 1800 ملیارد تمەنە و دەوڵەت و ڕێکخراوەکانی سەرمایە و وەزارەتی ئابووری ئێران نزیکی 481 ملیار تمەنی تەرخانکردوە بۆ نوێژەنکردنەوەی ئەم ناوچەیە،لەکۆتاییدا خەڵکی ئێمە لەو ناوچەیە ئێستا پێویستیان بە 1300 ملیار تمەنی تر هەیە بۆ دروستکردنەوەی هەموو ژێربەنا ڕووخاوەکان و زەرەر و زیانەکانی کە قەرەبوو ناکرێتەوە..\nلەم چواچێوەیەشدا هەموومان بەباشی تێدەگەین کە هەموو شتێک ژمارە و داتا نییە بتووانین قەڕەبووی بکەینەوە و نە ژمارە و داتاکانی دەوڵەتی ئێران جێگەی باوەڕی و متمانەن کە بەڵێن بەیەقینی ڕاستن.\nچواردە ساڵ بەسەر رووداوی بوومەلەرزەکەی شاری "بەم"تێدەپەرێت و تا ئێستاش چاڕەنووسی 30 هەزار قوربانی دیار نییە و ئامارەکانی دەوڵەتی ئێران لەگەڵ ئاماری دیار نەبوونی ئەم 30 هەزار کەس ناکۆکی هەیە و دژایەتی هەیە،جا چ بگات بە سەرلەنوێ دروستکردنەوەی شاری کرماشان کە وەک سیمبوڵی ڕەسەنی کولتووری و مێژوویی کورد لەدونیادا ناسراوە،کە لە ئێمە زیاتر لەناو مەرکەزی بوومەلەرزەکەدا بوونە.\nئەوەش دروستە کە ئێمەی کۆمەڵگەی مەدەنی رۆژهەڵات هاوشێوەی دەوڵەت توانایی و ئیمکاناتی ماددی و سەرمایەمان لەبەر دەستدا نییە بۆ ئەوەی بتووانین ئەم شارە دووبارە ئاوەدان بکەینەوە و چاوەڕوانی روودانی موعجیزە بین لە دەوڵەتیش.\nبەڵام ناتوانین دڵسۆزی و خەمخۆری گەلی کورد لە رۆژهەڵاتی کوردستان لەو چەند رۆژەدا نادیدە بگرین و چاوی خۆمان لەئاست ڕاستیەکان بنووقێنین،چۆن هاوکارییە مرۆڤیەکانی خەڵکی کورد کارێکی وایکردوە کە جێگەی هیچ قسە و قسەلۆگێک بۆ دەوڵەت و ئۆپۆزیسیۆن نەمێنێتەوە و خەڵکی بەهەموو هێزی خۆی هاوکاری و یارمەتی بۆ ناردونە و دەینێرن...\nکارتێکەری ئەم ڕووداوە لەسەر زیندوو کردنەوەی شوناسی نەتەوەیی و کۆ هۆشیاری کۆمەڵگەی کورد بۆ گەویشتن بە ماڤ و خواستە ڕەواکانیان چەند ئەوەندی تر زیاد بکات و هەنگاوی بۆ هەڵبگرن تا گەویشتن بە دوا ئامانجی نەتەوەویی خۆیان و ڕەها بوون لە ستەم و ستەمکاری فاشیزمی فارسی لەبەرگی ئایینی شیعە دا...


جیاوازیی نێوان پێداچوونەوەکانی «Symbian ^3» - چاوگ\nجیاوازیی نێوان پێداچوونەوەکانی «Symbian ^3»\nوەک پێداچوونەوەی ١١:٣٣، ١٥ی تەممووزی ٢٠١٠ (بینینی سەرچاوە)\nوەک پێداچوونەوەی ١١:٤٥، ١٥ی تەممووزی ٢٠١٠ (بینینی سەرچاوە)\nدەبێتە هۆی بوونی بەتاڵییەکی زیاتری ڕامەکە.\n* خێرایی: بەهۆی بوونی Graphic Architectureێكی نوێوە، زۆر خێراتر و وەڵامدەرەوەترە لە وەشانەکانی پێشووتر.\n== ئەمانەش ببینە ==\n== سەرچاوە ==\nوەک پێداچوونەوەی ١١:٤٥، ١٥ی تەممووزی ٢٠١٠\nسیمبیان ٣ یەکەم وەشانی سەرچاوە کراوەی سیستەمی کارگێڕی سیمبیانە. وەشانێکی بەرەوپێشبراوی سیمبیان ٢ە کە تیایدا پاڵپشتی ئەکات بۆ 3D Graphic Accelerator، HDMI بۆ پەیوەست کردن بە تەلفزیۆنی HDیەوە لەگەڵ خێرایی کە سێ ئەوەندەی سیمبیان ٢ خێراترە و توانای لێدانی کوالیتی زۆر بەرزی دەنگ و گرتەی هەیە.\nسیستەمی سیمبیان لەڕووی کردەییەوە لە ١٥ی حوزەیرانی ٢٠١٠ەوە تەواو بووە بەڵام تا ئێستا لەسەر هیچ ئامێرێکی مۆبایل نییە لە بازاڕەکاندا. یەکەم مۆبایلی نۆکیا؛ Nokia N8 وا بڕیارە لە چارەکەی سێیەمی ئەمساڵدا بکەوێتە بازاڕەکانەوە. دامەزراوەی سیمبیانیش ئەوەی ئاشکرا کردووە کە یەکەم مۆبایل بە سیستەمی سیمبیان ٣وە کۆمپانیایەکی ئاسیاییە نەک نۆکیا، بەڵام ڕوون نییە ئەو کۆمپانیا ئاسیاییە کامەیە.\nتایبەتمەندییەکانی سیمبیان ٣\nساناکردنی بەکارهێنان و ڕووکار:\nسیمبیان بە گرانترین سیستەمی کارگێڕیی مۆبایل ناسراوە لە ڕووی بەکارهێنان و ناشرینترین دیمەنی ڕووکاری هەیە، بەڵام لە سیمبیان ٣ ڕووکار نوێکراوەتەوە و ساناییی بەکارهێنان لەبەرچاو گیراوە.\nکارکردن بە یەک بەرکەوتن:\nلە سیمبیان ١ و سیمبیان ٢ لەسەر ئامێرە ساوپەردە (touchscreen)ەکان پەویستی بە دوو بەرکەوتن هەبوو تا پڕگرامێک بکرێتەوە یان بڵێین سیستەمەکە وەڵامی داواکارییەکەت بداتەوە کە ئەویش وەک ئەوە وابوو لەسەر کۆمپیوتەر هەموو شتێک بە جووت کرتە بێت (Double Click).\nوەڵامدانەوەی دوو پەنجە:\nپێشتر سیمبیان تەنها دەیتوانی وەڵامی یەک پەنجە بداتەوە، بەڵام لە ئێستادا وەڵامی دوو پەنجە ئەداتەوە وەک لە هێنانەپێشەوەی و بردنەدوواوەی وێنەیە بە لێک نزیککردنەوە و دوورخستنەوەی پەنجەکانت لە یەکتر لەسەر شاشەکە (Pinch to Zoom).\nباشترکردنی کارکردن لەگەڵ بیرگە:\nخێرایی: بەهۆی بوونی Graphic Architectureێكی نوێوە، زۆر خێراتر و وەڵامدەرەوەترە لە وەشانەکانی پێشووتر.\nوەرگیراو لە «https://chawg.org/w/index.php?title=Symbian_%5E3&oldid=2081»


📖 ئەدگار؛ ریزلێنانی کوردستانی نوێ بۆ تەمەنێک هەوڵ و تەقەلای بیوچانی موجتابا میرزادە Articles\n📅 Added on Nov 23 2013 4:01PM\n👁 This item has been viewed 13,105 times\n17-11-2013 [ More... 👁] ✖ ✖ ✖ 1 0 ✔ 74% ✍ H.B. 23-11-2013 16:01:54\n📕 ئەدەب لە رۆژنامەی کوردستانی نوێدا Library\n📅 Added on Jun 10 2012 12:35PM\n👁 This item has been viewed 3,074 times\nسالار مەحمود [ More... 👁] ✖ ✖ ✖ 0 0 ✖ 56% ✍ S.A. 10-6-2012 12:35:14\n📕 بیبلیۆگرافیای نووسینەکانی هەڤاڵ مام جەلال لە رۆژنامەی کوردستانی نوێ.. Library\n📅 Added on Jun 10 2012 2:50PM\n👁 This item has been viewed 6,859 times\nدلێر ئەحمەد [ More... 👁] ✖ ✖ ✖ 0 0 ✔ 60% ✍ H.B. 10-6-2012 14:50:58\n📝 بەبۆنەی 28هەمین ساڵیادی دامەزراندنی رۆژنامەی کوردستانی نوێ وە، شاناز ئیبراهیم ئەحمەد پەیامێکی پیرۆزبایی ئاراستەی ستافی بەڕێوەبردنی رۆژنامەکە دەکات Documents\n📅 Added on Jan 12 2019 10:08AM\n👁 This item has been viewed 1,263 times\nپیرۆزە یادی 28 هەمین ساڵەی دەرچوونی یەکەم ژمارەی ر [ More... 👁] ✖ ✖ ✖ 0 3 ✔ 95% ✍ H.B. 12-1-2019 10:08:28\n😊 بەرەی کوردستانی نوێ Jokes\n📅 Added on Nov 24 2016 10:12PM\n👁 This item has been viewed 2,513 times\n... [ More... 👁] ✖ ✖ 0 0 ✔ 64% ✍ S.E. 24-11-2016 22:12:21\n📄 پشووی کوردستانی نوێ Publications\n📅 Added on May 31 2012 9:02PM\n👁 This item has been viewed 4,563 times\nبڵاوکراوە [ More... 👁] ✖ ✖ 0 0 ✔ 62% ✍ H.B. 31-5-2012 21:02:11\n📝 پیرۆزبایی مام جەلال بۆ یادی کوردستانی نوێ Documents\n📅 Added on Jan 11 2019 2:08PM\n👁 This item has been viewed 1,477 times\n12-01-2000 [ More... 👁] ✖ ✖ 2 3 ✔ 99% ✍ N.I. 11-1-2019 14:08:37\n📝 پیرۆزباییەکان بۆ ساڵیادی دامەزراندنی کوردستانی نوێ Documents\n📅 Added on Jan 12 2020 8:08PM\n👁 This item has been viewed 502 times\nکۆسرەت رەسوڵ پیرۆزبایی لەکوردستانی نوێ دەکات سەرۆ [ More... 👁] ✖ ✖ 0 3 ✔ 99% ✍ B.J. 12-1-2020 20:08:33\n📕 پەرەسەندنی کوردستانی نوێ Library\n👁 This item has been viewed 1,757 times\nجەمیل محەمەد ئەرگوشی-و.رۆشنبیری-هەولێر-2009 [ More... 👁] ✖ ✖ ✖ 0 0 ✖ 50% ✍ S.A. 31-3-2014 0:40:07\n📝 پەیامی پیرۆزبایی ئاسۆ مامەند بەبۆنەی 27 ساڵەی دەرچوونی رۆژنامەی کوردستانی نوێ-وە Documents\n📅 Added on Jan 10 2019 11:47AM\n👁 This item has been viewed 857 times\nبەڕێزان/ سەرنووسەر و کادرو ڕۆژنامەنووسانی (کوردستا [ More... 👁] ✖ ✖ 0 2 ✔ 99% ✍ H.B. 10-1-2019 11:47:17\n| Page generation time: 5,46 second(s)!


DDAN.ORG - چاندنی ددان چییە و سوودەکانی چین؟\nچاندنی ددان چییە و سوودەکانی چین؟\nددانی چێنراو بریتییە لە جێگرتنەوەی ڕەگی ددان. ددانی چێنراو بە پاڵپشتێکی زۆر بەهێزی ددانی دروستکراوی جوڵاو و جێگیر دادەنرێت کە دەتوانێت بگات بەئاستی ددانی سروشتیی.\nسوودەکانی ددانی چێنراو چین؟\nددانی چێنراو سوودی زۆرە لەوانە:\nیەکەم: باشتربوونی دەرکەوتنی ڕووخسار: ددانی چێنراو وەک ددانی سروشتی دەردەکەوێت و هەستی پێدەکرێت. لەبەر ئەوەی لە ئێسکدا چەقیوە، وەکو ددانی هەمیشەیی ئەژماری بۆ دەکرێت.\nدووەم: باشتربوونی ئاخاوتن: کاتێک ددانی جوڵاو لەدەم دەکرێت، ئەو کەسە ناتوانێت بەباشی قسە بکات لەبەر ئەستووریی و جوڵاووی تاقمەکە ناتوانێت بە باشی ددان بە پیتەکاندا بنێت و بە ئیستراحەت قسەکانی بکات. ددانی چێنراو مۆڵەت بە خاوەنەکەی دەدات بە ئەوپەڕی ئیستراحەتی خۆی بدوێ.\nسێیەم: ئاسانی لە نان-خواردن: خزانی تاقم لەکاتی نان-خواردن هەمیشە خاوەنەکەی ناڕەحەت دەکات و خواردنی بە قورسی بۆ دەجورێت. ددانی چێنراو یارمەتی خاوەنەکەی دەدات بە ئەوپەڕی ئیستراحەت و خواردنەکەی بجورێت و ئازاری پێ نەگەیەنێت.\nچوارەم: ئیستراحەتی پێدەبەخشێت: لەبەر ئەوەی ددانی چێنراو وەک بەشێک لە ئەندامەکانی لەش کاردەکات هیچ ناڕەحەتییەک بۆ خاوەنەکەی دروست ناکات.\nپێنجەم: بڕوا بەخۆبوون: ئەو جوانییەی ددانی چێنراو پێت دەبەخشێت، ددانی دروستکراو پێت نابەخشیت. پێکەنین و جوانی ئاساییت پێشکەش دەکات.\nشەشەم: باشکردنی تەندروستیی دەم: ددانی چێنراو پێویستی بە بچوکردنەوەی ددانەکانی تەنیشت ناکات بۆ ئەوەی لەسەریان دروست بکرێن وەک لە ددانی درواستکراوی جێگیر یان چەسپاودا. ددانەکانی تەنیشت ددانە چێنراوەکان بەبێ دەستکاریی وەکو خۆیان دەمێننەوە. سەرەڕای ئەوەش خاوەنەکەی دەتوانێت بە ئاسانی دەزووی ددان و فڵچەی ددانیان لێبدات وەکو ددانی ئاسایی.\nحەوتەم: تەمەن درێژیی: ددانی چێنراو بۆ ماوەیەکی زۆر دەمێنێتەوە. ئەگەر هاتوو خاوەنەکەی بە باشی بایەخیان پێ بدات ئەوا بە درێژایی تەمەن دەمێننەوە.\nهەشتەم: لەباریی: تاقمی جوڵاو هەر جووڵاوە. ددانی چێنراو زۆر سەقامگیرە و بەباشی لەلایەن نەخۆشەوە پەسەند دەکرێت.\nددانی چێنراو چەند سەرکەوتووە؟\nسەرکەوتووی ددانی چێنراو جیاوازە، ئەمەش بەندە بە ئەوەی لە کوێی شەولیگەدا دادەنرێت. بەگشتی ڕێژەی سەرکەوتنی ددانی چینراو ٩٨%ە. ئەگەر بایەخی ڕۆژانەی پێبدرێت بە درێژایی تەمەنی مرۆڤ دەمێننەوە.\nئایا ددانی چێنراو بۆ هەموو کەسێک دادەنرێت؟\nلە زۆربەی بارەکاندا، هەموو کەسێک ئەوەندە تەندروست بێت بۆ ددان-کیشان و نەشتەرگەریی دەم، دەبێت بەچاوی پڕ بایەخەوە هەڵسەنگاندنی بۆ بکرێت. نەخۆش دەبێت پووک و ئێسکی شەویلگەی هێندە ئەستوور بێت بۆ ڕاگرتنی ددانە چێنراوەکان. هەروەها دەبێت نەخۆشەکان بایەخی باش بدەن بە تەندروستیی دەم و ددانیان و بە ناوبەناوی ڕێک سەردانی پزیشکی ددان بکەن. ئەوانەی جگەرە زۆر دەکێشن و ئەوانەی نەخۆشیی درێژخایەنیان هەیە وەک نەخۆشیی دڵ و نەخۆشیی شەکرە و ئەوانەی چارەسەری کێمیاویی و چارەسەری تیشکیان بۆ کراوە، پێویستیان بە هەلسەنگاندنی چڕ و پڕ هەیە.\nددانی چێنراو چەند بە ئازارە؟\nزۆربەی نەخۆشەکان دەڵێن هەست بە ئازارێکی کەم دەکەین. لە بەر ئەوەی دانانی ددانی چێنراو بە بەنجی شوێنگەیی/ مەوضعی دەکرێت، ئازاری نابێت. زۆربەی نەخۆشەکان دەڵێن ئازاری دانانەکەی هێندەی ددان کێشانێکە.\nچۆن بایەخ بە ددانی چێنراو بدەین؟\nددانی چێنراو وەک ددانی سروشتی بایەخی پێدەدرێت. ڕۆژانە دەبێت دەزوو و فڵجەی ددانی لێبدرێت و ناوبەناو سەردانی پزیشکی ددان بکەین بۆ پشکنینیان.


وەرگرانی خەڵاتی نۆبڵ جارێکی دیکە بۆ ئۆجالان هاتنەدەنگ | ROJnews\nوەرگرانی خەڵاتی نۆبڵ جارێکی دیکە بۆ ئۆجالان هاتنەدەنگ\nچوؤرشەممە, 8 ماي 2019 - 16:29\nوەرگرانی خەڵاتی نۆبڵی جیهانیی، لە نامەیەکدا بۆ کۆمیتەی بەرگرتن لە ئەشکەنجە 'سی پی تی'، داوای کۆتاییهێنان بە گۆشەگیریی سەر عەبدوڵا ئۆجالان دەکەن و هەڵگرتنی گۆشەگیریی لەسەر ئۆجالان، بە هەنگاوێکی سەرەتایی بۆ بەدیهێنانی ئاشتیی لە تورکیا لەقەڵەم دەدەن.\nئادۆلفۆ پیرێز ئەسکیوڤێل، وەرگری خەڵاتی ئاشتیی، بەمەبەستی داواکردنی هەڵگرتنی گۆشەگیریی سەر عەبدوڵا ئۆجالان، ڕێبەری پارتی کرێکارانی کوردستان-پەکەکە، بەناوی وەرگرانی خەڵاتی نۆبڵەوە، نامەیەکی بۆ ریجس بریلات، سکرتێری گشتیی کۆمیتەی بەرگرتن لە ئەشکەنجە 'سی پی تی' و مایکل نیوراوتەر، بەرپرسی دۆسیەی تورکیا لە سی پی تی نارد.\nلە نامەکەی نوێنەری وەرگرانی خەڵاتی نۆبڵ-دا ئاماژە بەوەکراوە، کە ئەگەر لە دژی گوشارەکانی دەوڵەتان بۆ مافی ژێردەستەکان نەکەونە خۆ، ئەوا ئەو کاتە هیچ بیانووییەک بۆ بوونی ڕێکخراوە ئەوروپییەکان نامێنێت.\nنوێنەری وەرگرانی خەڵاتی نۆبڵ لە نامەکەدا بەناوی وەرگرانی ئەو خەڵاتە جیهانییەوە جەختیکردووەتەوە، کە پێویستە 'سی پی تی' لە پرسی گۆشەگیرییدا زۆر بە خێرایی هەڵسوکەوت بکات، داواشیان لە ڕێکخراوی بەرگرتن لە ئەشکەنجە کردووە، کە سەردانی دوورگەی ئیمرالیی بکات و پێیان وایە: سەردانی سی پی تی کۆتایی بەو دۆخە نایاساییە دەهێنێت.\nهەر لە نامەکەدا، ئاماژەش بە مانگرتن و چالاکییەکان دژ بە گۆشەگیریی سەر ئۆجالان کراوە، کە زیاتر لە شەش مانگە بەردەوامە و هاتووە: لە سۆنگەی ئەو هەڵوێستە سیاسی و کۆمەڵایەتییەی مانگەکانی ئەمدواییە، دەبێت 'سی پی تی' دەست بە جموجوڵ بکات، چونکە دەتوانێت کاریگەریی ئەو سیستمە نەهێڵێت، کە مافە بنەڕەتییەکانی کورد و هەموو کۆمەڵگا نادیدە دەگرێت.\nلە بەشێکی دیکەی نامەکەی وەرگرانی خەڵاتی نۆبڵدا بۆ 'سی پی تی'، باس لە چاوپێکەوتنی ڕۆژی هەینی پارێزەران لەگەڵ ئۆجالان کراوە، کە دوای نزیکەی هەشت ساڵ بۆ یەکەمجار ئەنجامیاندا و هاتووە: چاوپێکەوتنەکە لە سایەی بەرخۆدانی مانگرتنی لەیلا گیوڤەن و هەزاران زیندانی و بە پشتگیریی بەهێزی ڕایگشتیی بۆ ئەو بەرخۆدانە هاتووەتە ئەنجام.\nوەرگرانی خەڵاتی نۆبڵ ڕووی دەمیان لە ڕێکخراوەکانی مافی مرۆڤی جیهانیی دەکەن و دەڵێن: لە ئەوروپا و ئەمریکا و شوێنەکانی دیکەی جیهان، ئەو ڕێکخراوانەی کە دەبێت مافی مرۆڤ بپارێزن، ئەگەر بە جددی هەوڵ بۆ دابینکردنی مافی ئەوانە نەدەن، کە لەژێر توندوتیژی دەوڵەت-دا ئازار دەکێشن، هۆکاری بوون و مانەوەیان لەدەست دەدەن.\nلە کۆتایی نامەکەی وەرگرانی خەڵاتی نۆبڵ-دا، ئاماژەش بە گرنگیی شکاندنی گۆشەگیریی سەر ئۆجالان بۆ بەدیهێنانی ئاشتیی لە تورکیادا کراوە و هاتووە: کۆتاییهێنان بە سیاسەتی گۆشەگیریی، دەبێتە هەنگاوێکی سەرەتایی بۆ بەدیهێنانی ئاشتی لە تورکیا، کە ڕێز لە مافەکانی خەڵک و گەلان بگرێت.\nجگە لەو نامەیەش، ڕاپۆرتی ئەندامانی کۆمیتەی ئاشتی نێودەوڵەتییش لەسەر دۆخی کوردستان و داواکارییەکان بۆ کۆتایهێنان بە گۆشەگیری بۆ 'سی پی تی' نێردراوە.\nئادۆلفۆ پیرێز ئەسکیوڤێل، کە بەناوی وەرگرانی خەڵاتی نۆبڵەوە نامەکەی بۆ کۆمیتەی بەرگرتن لە ئەشکەنجە 'سی پی تی' ناردووە، خۆشی زیندانییەکی سیاسیی پێشووترە، لە نامەیەکی خۆیدا کە پێشتر بۆ ئۆجالانی ناردووە و بەمدواییانە بڵاویکردووەتەوە، دەڵێت: نەک تەنیا گۆشەگیری لە ماوەی درێژی زینداندا، بەڵکو سیاسەتی گۆشەگیریی ئارەزوومەندانە، ڕێگاخۆشکەرە بۆ بێ یاساییەکی جددیی.\nئەمە جاری سێیەمە، وەرگرانی خەڵاتی نۆبڵ لەسەر گۆشەگیریی سەر عەبدوڵا ئۆجالان دێنە دەنگ، پێشتریش لە مانگەکانی کانوونی دووەم و نیسان-ی ئەمساڵدا، وەرگرانی خەڵاتی نۆبڵ لە ڕێگای بڵاوکردنەوەی پەیام و یاداشتەوە، داوای کۆتایهێنانی گۆشەگیرییان کردبوو.


زانیاری لەسەر پشکی هەرێم\nئەندامیکی لیژنەی ئابوری و وەبەرهێنان لە پەرلەمانی عێراق ڕایگەیاند، دەنگدان لەسەر پڕۆژەیاسای بودجەی 2021 لە ناوەڕاستی هەفتەی داهاتوودا دەبێت و تائێستاش پشکی هەرێم یەکلایی نەکراوەتەوە.\nمەیادە نەجاڕ، ئەندامی لیژنەی ئابوری و وەبەرهێنان لە فراکسیۆنی پارتی لە پەرلەمانی عێراق (هەینی 12ی شوباتی 2021) بە ئاژانسی فەرمیی عێراقی ڕاگەیاند، "بارودۆخی دەنگدان و تێپەڕاندنی پڕۆژەیاسای بودجەی 2021 ئیجابییە و لەدوای کۆبوونەوە بەردەوامەکانی زیاتر لە مانگێکی لیژنەی دارایی ڕێککەوتن لەسەر زۆرێک لە مادەکان کراوە."\nئاماژەی بەوەشکردووە، " ئەوەی کە تاوەکو ئێستا یەکلای نەبووەتەوە، تەنها پشکی هەرێمی کوردستان و چەند خشتەیەکە."\nبەوتەی ئەو پەرلەمانتارە، دەکرێت لە ناوەڕاستی هەفتەی داهاتوو و لە ڕۆژی دووشەممە یاخود سێشەممە پڕۆژەکە لە پەرلەمانی عێراق بخرێتەوە دەنگدانەوە.\nسەبارەت بە پشکی هەرێمی کوردستان، ئه‌حمه‌د حاجی ڕه‌شید، ئه‌ندامی لیژنه‌ی دارایی په‌رله‌مانی عێراق، لە لێدوانێكدا بۆ كەناڵی حیزبەكەی كە "ناس كورد" بەدواداچوونی بۆ كردووە (12 شوباتی 2021) دەڵێت "لایه‌نه شیعه‌كان یه‌كده‌نگ نین له‌سه‌ر بابه‌تی ڕاده‌ستكردنی نه‌وت و پشكی هه‌رێم، به‌ڵام هیچ پێشنیارێكیشیان بۆ لیژنه‌ی دارایی نه‌هێناوه".


جیهان تێک ده‌ده‌م - Mehr News Agency\n7 adarê 2017 - 08:38\nNews Code 8645\nجیهان تێک ده‌ده‌م\nسەرۆک کۆماری تورکیا هەڕەشەی کرد کە ئەگەر دەوڵەتی ئەڵمانیا ئیزنی قسە کردنی پێ نەدات دنیا تێک دەدات.\nبە ڕاپۆرتی ئاژانسی هەواڵی مێهر لە حورییەت نیوز، ڕەجەب تەیب ئەردۆغان سەرۆک کۆماری تورکیا جارێکی تر ڕەخنەی لە دەوڵەتی ئەڵمانیا گرت بۆ ڕێگری کردنی ئەو وڵاتە لە پڕوپاگەندەی بڕێ لە وەزیرە تورکەکان بۆ پاڵپشتی لە ڕێفراندۆمی یاسای بنەڕەتی.\nناوبراو لە کۆبوونەوەیەکدا بە ئاماژە بە هەڵوێستی ئەڵمانیا لەم بارەیەوە وتی: ئەوان وا بیر دەکەنەوە کە من ده‌مه‌وێت بڕۆم بۆ ئەڵمانیا. هه‌ڵبەت ئەگەر بمەوێت هەر دەڕۆم. ئەگەر ئێوە(ئەڵمانیەکان) ئیزنی هاتن نەدەن یا ئیزنی قسە کردن نەدەن، ئەو کاتەیە کە دنیا تێک دەدەم.\nئەردۆغاب وتی: من ڕووی دەمم لە ئەو جیهانەیە کە باوەڕیان بە دیمۆکراسی هەیە نەک ئەڵمانیا. ئێمە بۆ ئازادی شەڕ دەکەین. ئەگەر ئێمە لە گەڵ ئازادی ڕا دەربڕین کێشەمان هەیە، ئەگەر ئێمە باوەڕمان بە دیمۆکراسی هەیە، هیچ کەس ناتوانێت ڕێمان لێ بگرێت.\nبڕێ لە بەرپرسانی تورک لە رۆژانی ڕابردوودا دەیانەویست لە هەندێ لە شارەکانی ئەڵمانیا سەبارەت بە گشت پرسی بۆ چاکسازی یاسای بنەڕەتی ئەو وڵاتە قسه بکەن و وتار بخوێننەوە کە لە گەڵ دژایەتی بەرپرسانی ئەڵمانیا بەرەو ڕوو بوونەوە و لە ئاکامدا ئاڵۆزی لە پێوەندی دوو وڵاتەکەی لێ کەوتەوە.


ئەوروپا پێی وایە كارێكى قورسه واشنتن بتوانێت هاوپەیمانییەکی نێودەوڵەتی دروست بکات لەدژی ئێران\n2018-05-31 [07:00 AM]\nدیڤید ئۆسۆلیڤان، باڵێۆزی یەکێتيی ئەوروپا لە ئەمریکا رایگەیاند، بڕیاری کشانەوەی واشنتن لە رێککەوتننامەی ئەتۆمی لەگەڵ ئێران ئەرکی واشنتن قورس دەکات بۆ پێکهێنانی هاوپەیمانییەکی نێودەوڵەتی بۆ چارەسەرکردنی بابەتەکانی نائەتۆمی لەگەڵ تاران.\nدیڤید ئۆسۆلیڤان، بە ئاژانسی نۆڤۆستی رووسی راگەیاند، "یەکێک لە دڵگرانییەکانی ئێمە ئەوەیە، دەترسین بڕیاری کشانەوەی واشنتن لە رێککەوتننامەی ئەتۆمی لەگەڵ ئێران ببێتە رێگر لە بەرەوپێشچوون لە بابەتەکانی دیکەدا".\nئەو دیپلۆماتكاره ئەوروپییە روونی کردەوە، "من پێم وایە ئه‌نجامى دەستبەجێی بڕیاری کشانەوەی واشنتن لە رێککەوتننامەی ئەتۆمی ئەوە دەبێت کە واشنتن قورسه بتوانێت هاوپەیمانییەکی نێودەوڵەتی دروست بکات بۆ چارەسەرکردنی بابەتەکانی دیکە".


کوردیپێدیا - زیندە بەگۆڕ 2\n📕 زیندە بەگۆڕ 2 | پۆل: پەڕتووکخانە | زمانی بابەت: 🏳 کوردیی ناوەڕاست\nزیندە بەگۆڕ 2\nنووسینی: مریەمی قازیمریەمی قازی\n🔗 خوێندنەوە / داونلۆدکردنی پەڕتووکی: زیندە بەگۆڕ 2\n📥 ژمارەی داونلۆد: 237 جار\n#مریەمی قازی |\n2. 👁 هاتنە ژوور قەدەغەیە؛ کۆمەڵە چیرۆک\n1. 👁 مریەمی قازی\n➕ ئەم بابەتە لەلایەن: (هاوڕێ باخەوان)ەوە لە: Nov 18 2018 11:36PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Nov 19 2018 11:29AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 11 2018 9:14PM باشترکراوە\n📷 فایلی وێنە 1.0.2 75 KB Dec 11 2018 9:14PM هاوڕێ باخەوان\n📷 فایلی وێنە 1.0.1 75 KB Nov 18 2018 11:38PM هاوڕێ باخەوان\n📕 فایلی PDF 1.0.1 1 MB -1 Nov 18 2018 11:37PM هاوڕێ باخەوان


كۆمسیۆن ناوی 44 هەزار مردوو لە لیستی دەنگدەران دەسڕێتەوە - تۆڕی میدیایی خەڵک\nكۆمسیۆنی باڵای سەربەخۆی هەڵبژاردنەكان، ئەمڕۆ سێشەممە 6ی تەمووزی 2021 سڕینەوەی ناوی 44 هەزار مردووی لەلیستی دەنگدەران ئاشكراكرد.\nجومانە غەلای وتەبێژی كۆمسیۆنی باڵای سەربەخۆی هەڵبژاردنەكان ڕایگەیاند: لەو ماوەیەی كۆمسیۆن كاری لەسەر نوێكردنەوەی تۆماری دەنگدەران دەكرد، كۆمسیۆنی هەڵبژاردنەكان بەهەماهەنگی كاری لەگەڵ وەزارەتی تەندروستی و ژینگەی فیدڕاڵ و فەرمانگەی كارتی خۆراك لەوەزارەتی بازرگانی فیدڕاڵ كردووە.\nكۆمسیۆنی باڵای سەربەخۆی هەڵبژاردنەكان ئاماژەی بەوەشدا: ئەو ماوەیەی كۆمسیۆن كاری لەسەر نوێكردنەوەی تۆماری دەنگدەران دەكرد زیاتر لە 100 ڕۆژ بوو، كە لەمیانیدا پێشوازییان لەژمارەیەكی زۆر لە دەنگدەر كردووە و تۆماری دەنگدانیان بۆ نوێكراوەتەوە و حاڵەتەكانی مردن دەستنیشان كرابوون و كۆمسیۆنیش لای خۆیەوە 43 هەزار و 976 ناوی مردووی لەتۆماری گشتی دەنگدەراندا سڕیوەتەوە.\nچەند هەڵەیەک لە ژیانی ژن و مێرددا کە بەبێ ئەوەی بە خۆت بزانیت ئەنجامی دەدەیت و زیانی زۆرە\n01 تشرینی یەکەم 2021 3.15 pm\nخەڵك- سەرۆكی هاوپەیمانی فەتح پێیوایە ئەمریكا كارەبای كردۆتە كێشەیەكی بێ چارەسەر لە عیراق، چارەسەركردنی كێشەی…


مێديای ئازاد، مێديای هه‌موو که‌س؟!\nتێبينیيه‌کی کورت له‌سه‌ر وتاری کاک خاليدی محه‌مه‌دزاده له ژێر سه‌ردێڕی\n"میدیای ئازاد‌و چاوه‌روانیه ئایدئۆلۆژییه‌كان (2)"\nپێم وانيه که له جيهان‌دا مێديايه‌ک هه‌بێ که هه‌موو بير و بۆچوونیک بڵاو بکاته‌وه. هه‌ر مێديايه‌ک چوارچێوه‌يه‌کی هه‌يه. ته‌نيا له‌م چوارچێوه‌ی‌دا بيروڕای جياواز بڵاو ده‌کاته‌وه. ئه‌م چوارچێوه‌يه له هه‌موو وڵاتانی دنيا هه‌يه، به‌ڵام به‌رينايی له وڵاتانی دێمۆکراتيک و نادێمۆکراتيک‌دا جياوازه. که‌وايه له وڵاتانی پێشکه‌وتووش سنورێک بۆ بڵاوکردنه‌وه‌ی بۆچوونه‌کان هه‌يه. بۆ وێنه ئه‌من ناتوانم وتارێک بنووسم و ته‌يدا زۆر به‌ڕێز و حورمه‌ته‌وه بڵێم که به بڕوای من فڵان نه‌ته‌وه نابێ له‌سه‌ر عه‌رز بمێنێ، مرۆڤی بيانی ده‌بێ له‌م وڵاته برۆن، ژن نيوه‌ی پياون، هه‌رکه‌س وه‌ک حکومه‌ت بيرنه‌کاته‌وه ده‌بێ له‌به‌ين بردرێ و هه‌ر که‌س دينی خۆی گۆڕی ده‌بێ وه‌ک "موڕته‌د" حوکمی قه‌تڵی بدرێ، دين له ده‌وڵه‌ت جيا نيه و دێمۆکراسی و فێدڕاليسم ئه‌شێ لابچێ و ...\nئه‌م شتانه نه‌ته‌نيا بڵاو نابنه‌وه، به‌ڵکوو له‌وانه‌يه له گه‌ڵ پاڕێزه‌ری گشتی و مه‌حکه‌مه‌ش گرفتم بۆ ساز بکه‌ن. به کورتی: هيچ بيروباوه‌ڕێکی نادێمۆکراتيک له مێديايه‌کی دێمۆکراتيک بڵاو نابێته‌وه. له‌م وڵاته‌ی که من له‌ی ده‌ژيم (ئاڵمان) چه‌ند حيزبی فاشيستيشی تێدايه که له چه‌ند هه‌زار مێديا و ڕۆژنامه و گۆڤاری چاپی و ئێلێکترونيکی ئازاد و دێمۆکراتيکه‌وه به زه‌ڕڕه‌بينيش نايان بينێوه. له‌م وڵاته‌دا هه‌رکه‌س بڵێ که جينايه‌تی هۆلۆکاوست نه‌کراوه و ئه‌وه سازکراوی يه‌هودييه‌کانه سزای هه‌يه، چ بگا به‌وه‌ی که تريبوونيشی له ئيختيار بنێن. له‌م په‌يوه‌ندييه‌دا ره‌سته‌يه‌ک زۆر به‌کار دێنن: Nulltoleranz gegen Nulltoleranz.\nئه‌م سێ وشه‌يه به‌م واتايه که تۆلێرانست ته‌نيا ده‌بێ له به‌رامبه‌ر که‌سێک و لايه‌نێک هه‌بێ که بۆ خۆی تۆلێرانسی له به‌رامبه‌ر جيابيران هه‌يه. که وايه ناکرێ مێديای خۆت بکه‌يه بڵيندگۆ‌ی که‌سێک که باوه‌ڕی به بوونی ئێوه نييه و ته‌نيا له ئامراز و که‌ره‌سه‌ی ئێوه که‌ڵک وه‌رده‌گرێ بۆ له‌بين بردن و سووک‌کردنی لايه‌نی به‌رامبه‌ری.\nئه‌گه‌ر قه‌رار بێ هه‌ر مێديايه‌ک به بێ جياوازی هه‌موو بيروڕايه‌ک بڵاو بکاته‌وه، ئيتر مێدياکان چ جياوازييه‌کيان له بواری سياسیيه‌وه له‌گه‌ڵ يه‌کتر ده‌بێ؟ ئيتر بۆ قسه له سه‌ر مێديای چه‌پ و ڕاست و ليبراڵ و کۆنزێرواتيڤ ده‌کردرێ؟\nکورت و کرمانجی بڵێم که پێم باش نييه مێديايه‌کی ئازاد ببێته به‌ستێن و گۆڕه‌پانێک بۆ بڵاوکردنه‌وه‌ی بيری نائازادی که‌سانێک که له حکومه‌تی ئازادی‌کوژی ئيسلامی ئێران لايه‌نگری ده‌که‌ن. هۆيه‌که‌شی جگه له‌م شته‌ی له‌سه‌ره‌وه باسم کرد، ئه‌وه‌يه که لايه‌نی حکومه‌تی ئيسلامی بۆ خۆی له مێدياکانی‌دا که به پوڵ و پاره‌ی خه‌ڵکی ئێران ده‌رده‌چێ، نه‌ته‌نيا ئيزن به که‌س نادا که بۆچوونه‌کانی خۆی ده‌رببڕێ، به‌ڵکوو هه‌ر مێديايه‌ک که بیهه‌وێ ئازاد بێ، دره‌نگ يا زوو خڕی ده‌کاته‌وه و پێش چالاکی ده‌گرێ. که‌وايه ته‌نيا که‌سانێک و ئه‌م لايه‌نانه‌ی ده‌بێ مافی وه‌يان پێ بدرێتێ که له تريبونی ئێوه‌دا قسه بکه‌ن که پێش قسه‌کردنی ئێوه‌ش له مێديای خۆيان نا‌گرن. به کورتی له دنيای مێديای ڕاسته‌قينه‌ی ئازاددا که‌سێک مافی ده‌ربڕينی بيروڕای سياسی پێده‌درێ که مافی ده‌ربڕينی بيروباوه‌ڕی سياسی له که‌س زه‌وت ناکا. که وايه مێديای ئازاد مێديای هه‌موو که‌س و لايه‌نێک نييه.\n17 مای 2008


خانه»به شی کوردی»بابه ته كان»ئینته‌رنێت له نێوان پێویستی و زیاندا\n۸۵/۰۹/۲۷آخرین به روز رسانی: ۹۱/۰۸/۲۰\n۰ 1,213 خواندن این مطلب 2 دقیقه زمان میبرد\nسه‌رده‌می ئه‌مڕۆمان شۆڕشێکی سه‌رسوڕهێنه‌ری له بواری ته‌کنیکی په‌یوه‌ندییه‌کاندا به‌خۆیه‌وه دیوه, سه‌راپای جیهان به په‌خشی ڕاسته‌وخۆ ئاشنابوون, که ده‌رفه‌تی ڕه‌خساندووه‌و بۆ بینینی هه‌موو ئه‌و شتانه‌ی په‌خش ده‌کرێن به‌بێ سانسۆرو چاودێریکردن و لێپرسینه‌وه‌ی..\nئینته‌رنێتیش یه‌کێکه له‌و ته‌کنیکه سه‌رسوڕهێنه‌رانه‌ی که ده‌کرێت له ڕێگایه‌وه ته‌ماشای ملیۆنه‌ها پێگه‌و ماڵپه‌ڕی ئامانج جیاواز و ناوه‌ڕۆک جۆراوجۆر بکه‌ین، که هه‌م فه‌سادێکی به‌رفراوانی تێدایه و هه‌م له خێرو بێریش بێبه‌ش نیه.\nخه‌ڵکیش وه‌ک عاده‌تی خۆیان به دوای ئه‌م ته‌کنیکه که‌وتوون و ڕوویان تێکردووه‌و به‌مه‌به‌ستی جۆراوجۆر په‌ڕه‌کانی ئه‌م تۆڕه جاڵجاڵۆکه‌ییه هه‌ڵده‌ده‌نه‌وه. که‌سانی ژیرو هۆشیار بۆیان ڕوونبۆته‌وه که ئینته‌رنێت له ناوه‌ڕۆکیدا خێرو شه‌ڕو چاکه‌و خراپه‌و سوودو زیانی له خۆگرتووه, تیایدا چه‌ندین پێگه‌ی زانستی به‌سوود و چه‌نده‌ها په‌نجه‌ره‌ی بانگه‌وازی کاریگه‌رو پێگه‌ی په‌روه‌رده‌یی سه‌رنجڕاکێشی هه‌یه، که زانسته‌کان نزیک ده‌کاته‌وه و ڕێگه‌ی فه‌توا ئاسان ده‌کات, چه‌ندین په‌رتوک هه‌یه که به‌ته‌نها کلیک کردن ده‌توانرێت خه‌زن بکرێت و سوودی زۆری لێ وه‌ربگیرێت، به گشتی تۆڕی جاڵجاڵۆکه‌ی جیهانی (World Wide Web) سوودو به‌هره‌ی زۆری هه‌یه‌و گه‌وهه‌ری به‌نرخی تێدایه, که‌س ناتوانێت نکوڵی لێبکات ئه‌گه‌ر به هۆشیاری و هه‌ستیارییه‌وه مامه‌ڵه له‌گه‌ڵ پێگه‌کاندا بکرێت..\nبه‌رامبه‌ر به‌و شته باشانه‌ش مه‌سیحییه‌کان و تێکده‌رانی بیروباوه‌ڕو له ناوبه‌رانی ڕه‌وشت ساده‌یی به‌کارهێنانی ئه‌م ته‌کنیکه‌یان قۆستۆته‌وه‌و چه‌ندین پێگه‌ی به مه‌سیحی کردن و به‌ره‌ڵاییان کردۆته‌وه که بێ باوه‌ڕن داب و نه‌ریته‌کان ده‌ڕمێنێت, ڕه‌وشتی ناپه‌سه‌ندو فه‌سادو خراپه بڵاوده‌کاته‌وه, ئه‌مه سه‌رباری به‌فیڕۆدانی کاتێکی زۆرو به‌هه‌ده‌ردانی سامانێکی بێشومار و په‌رته‌وازه‌کردنی وزه‌و تواناو هه‌وڵه‌کانی تاک و بێئاگاکردنی میلله‌تان له هۆکاره‌کانی به‌ره‌و پێشچوون و سه‌رچاوه‌کانی سه‌رفرازبوون و دوورخستنه‌وه‌یان له به‌جێهێنانی ئه‌رکی جێنشینایه‌تی له‌سه‌ر زه‌ویدا.\nموسڵمانی ژیر بۆ ته‌نها ساتێکیش گومانی نییه له‌وه‌ی ئه‌و ئامانجانه‌ی دوژمنانی ئیسلام نه‌خشه‌ی بۆ داده‌ڕێژن و هه‌وڵی بۆ ده‌ده‌ن له‌زه‌ره‌رو زیان گه‌یاندن به‌ولاوه هیچی دی نییه, هه‌موو ئامانجیان بریتییه له شێواندن و تێکدانی بیروباوه‌رو ڕه‌وشت و داب و نه‌ریتی موسڵمانان، جا به‌هه‌ر ڕێگایه‌ک بێت و به‌هه‌ر شێوه‌یه‌ک بۆیان بێته‌دی درێغی ناکه‌ن..\nبۆیه پێویسته هۆشیاریی ئیسلامی په‌خش بکرێت و ڕۆشنبیریی شه‌رعی پاک و پوخت پێشکه‌ش بکرێت له‌ڕێگه‌ی هۆکاره ڕه‌خساوه جۆراوجۆره‌کانه‌وه له‌سه‌روشیانه‌وه له ڕێگه‌ی ئینته‌رنێته‌وه, بۆ ئه‌وه‌ی نه‌وه‌کانمان هۆشیار بکرێنه‌وه‌و گه‌لانی ئیسلامی ڕۆشنبیر بکرێن سه‌باره‌ت به چۆنێتی مامه‌ڵه‌کردنی دروست و هاوسه‌نگانه له‌گه‌ڵ تۆڕی ئینته‌رنێتدا، وه ئاگادارکردنه‌وه‌یان له که‌وتنه ناو داوی مه‌سیحی و جوله‌که‌کان و ڕه‌واج پێده‌رانی بێڕه‌وشتی و به‌ره‌ڵاییه‌وه.\nپێویسته به‌رده‌وام له خوێندنگاو په‌یمانگاو زانکۆکاندا ئاگاداربکرێنه‌وه و ڕێنمایی بکرێن، کۆنگره و کۆڕ ببه‌سترێت و\nتوێژینه‌وه‌ی زانستی و په‌روه‌رده‌یی سه‌باره‌ت به دیارده‌ی ئینته‌رنێت پێشکه‌ش بکرێت, ئه‌و دیارده‌یه‌ی وه‌ک شتێکی کتوپڕو له ناکاو به‌هه‌موو جیهاندا بڵاوبووه‌وه، به‌بێئه‌وه‌ی هیچ حسابێکی بۆ بکرێت، به هۆیه‌وه ملیۆنه‌ها که‌س زه‌ره‌رمه‌ند بوون.\nده‌کرێت چاره‌سه‌ری گونجاو دابنرێت بۆ ئه‌وه‌ی سووده‌کانی ئه‌م تۆڕه به‌رجه‌سته بکات و جێبه‌جێی بکات, زیانه زۆره‌کانی که‌م بکاته‌وه, ئه‌گه‌ر بێتو نیه‌ته‌کان ساغ بوونایه‌ته‌وه‌و به‌رپرسان به ئاگا بهاتنایه‌ته‌وه‌و له خه‌وی قوڵیان و به‌شێوه‌ی بابه‌تیانه‌و هۆشمه‌ندانه‌و دڵسۆزانه ڕووبه‌ڕووی ئه‌م دیارده بوونایه‌ته‌وه به‌ڵام وادیاره جیهانی ئیسلامیی دره‌نگانێک نه‌بێت به‌خه‌به‌ر نایه‌ته‌وه‌و دوای تێپه‌ڕبوونی شه‌مه‌نده‌فه‌ریش نه‌بێت ناگاته وێستگه..\nو: دڵشاد موحه‌ممه‌د\nشورای مشورتی اخوان پایان عضویت ابوالفتوح را اعلام کرد\nو امّا بعد از رمضان !\nاحتمال حضور زنان محجبه در پارلمان آینده ترکیه


عەبدولکەریم شێخانی: خرتکە و پرتکە/ بەشی یانزە. – WTARIKURD\nتێڕ و شەڵتە و گیرفان\nئەوى ڕاستی بێ نیازم وابوو شتێکی دیکە بنووسم، بەڵام قسەى پەرلەمانتارێک ڕێڕەوەکەى پێ گۆڕیم و ناچاری کردم دوو قسە لەگەڵ بکەم ئەگەر لێم تووڕە نەبێ.\nبەهمەن عەبدوڵلای پەرلەمانتار دەنگی نابێ و ناو بە ناوێک بەڕەیەک دەخاتە مزگەوتێ و شەکرێک دەشکێنێ و خەڵکی بە قسە دێنێ. لە سەروبەندی ڕاگیرانی دەوامی قوتابخانەکان گوتی: مامۆستایان با چاوەڕوانی مووچە نەبن خۆ دەوام ناکەن. لەم چەند ڕۆژەی دواییش گوتی: ئەگەر نەوت نەبوایە, ئەوا خەڵکی دەبوو سواڵیان بکردایە, یان خۆڵیان بخواردیە.\nمەسەلەیەکی عەڕەبی هەیە دەڵێ: ( سکت دهرا فنطق کفرا). کوردە بۆرەی خۆشمان بێ پەردە و بە ئاشکرا دەڵێ: تەیرێک هەیە قەت ناخوێنێ, کە خوێندیشی لە ڕووتان بە گوڵاو بێ, قسەى بێ سەروبەر دەکات.\nئەو برادەرە بێ گومان حزب پاڵاوتوویەتی و پشتی گرتووە وای کردووە دەنگی پێ بدرێ و ئیدی بۆتە ئەندام پەرلەمان. کەواتە ئەویش لە جیاتی ئەوەی نوێنەری میللەت بێ , وەک زۆربەی زۆری پەرلەمانتارەکانی دیکە نوێنەری حزبە نەک میللەت کە دەبوایە بە پێچەوانە بوایە، چونکە میللەت هەڵیبژاردوون میللەتیش لە حزب گەورەتر و گرنگترە و ئەو زیخە و دەمێنێ حزب ئاوە دەڕوا و نامێنێ. نوێنەر یان پەرلەمانتار کە خۆی بەنوێنەری حزب دانا, بچووک دەبێتەوە و ئەم هەڵبژاردنەی پەرلەمانی عیڕاق بەڕوونی دەریخست کە خەڵکی تووڕە 65% ى پشتیان لە سندووقەکانی دەنگدان کرد و ڕێژەى دەنگدەران ئەوەندە کەم بوو کە حزبیان شەرمەزار کرد. هەرچەندە هەندێک پەرلەمانتاری دەنگ دلێر بێ ترس و بوێرانە داکۆکی لە میللەت دەکەن ڕوو بەڕووی دەسەڵات دەوەستنەوە.\nمن لەمێژە لە کۆتایی شیعرێکمدا گوتوومە:\nخەنی و خۆشی لە کەسێکی میللەت پشت و پەنایەتی\nدڵی ئەو لەبۆی دەبێتە تەخت و عەرشی پاشایەتی\nقسەکەی پێشووتری بەهمەن سەبارەت بە مامۆستایان زوڵمێکی گەوڕەیە، چونکە حکوومەتی هەرێم لەبەر کۆڕۆنا دەوامی قوتابخانەکانی ڕاگرتبوو، دەنا ئەگەر ئەوە نەبوایە مامۆستایان دەوامی خۆیان دەکرد. قسەکەی ئەم دواییەشی ناڕاستی زۆری تێدایە و پێچەوانەکەی ڕاستە و دەکرێ بڵێێن لەوەتی نەوتمان هەیە کەوتووینەتە سواڵ و خەریکین خۆڵ دەخۆین. برای باش تۆ گیرفانت پڕە و هەموومانگێک هەشت ملێۆن دینار دەخەینتە گیرفانت بێجگە لە جیاوک ( امتیازات ) ی دیکە و وەکو دەڵێن گوێز لەباخەڵی خۆت دەژمێری. لەوەتی بەریتانیا باشووری کوردستانی خستۆتە سەر حکوومەتە شەق و شەڕەکەی عیڕاق بۆ هاوسەنگی ڕاگرتنی نێوان شیعەو سوننە و دوای ئەوەش لە زەمانی قاسمەوە تا سەردەمە بۆگەنەکەی بەعس, ڕاستە هەژاری و نەبوونی هەبوو و داهاتی نەوت دەدرا بە چەکی کوشندە بۆ سەری ئێمە, بەڵام نە سواڵمان کرد و نە خۆڵیشمان خوارد. دوای رووخانی ڕژێمەکەی صدام خۆ نەوتمان نەبوو و بەو پاڕەیەى لە بەغداوە دەهات هەرچەندە بەشێکی زۆری لێ دەدزرا, بەڵام وەک پاشا پێی دەژیاین کە چى کاتێک سیستەمی ئابووریی ئازادمان پەیڕەو کرد بە ڕێنمایی عبدالرحمن عبداللە عبدالرحمن ( ئاشتی هەورامی ) وەکو لە پێشەوە گوتم خەریکین خۆڵێ دەخۆین و بە سواڵێ دەکەوین و بەڵگەش بۆ ئەوە قرتاندن و پاشەکەوت کردنی مووچە بەشەقی بەرپرسی یەکەمی ئەوسای حکوومەتی هەرێم وئەم کابینەیەش درێغی نەکرد لە بڕینى ڕێژەیەکی مووچەی فەرمانبەر و کارمەندی حکوومەت و ناشبێ ناڕەزایی دەربڕین و دەبێ بلێین دەستتان خۆش بێ. ئەو دێڕە شیعرە عەرەبییە دەڵێی بۆ ئێمە گوتراوە:\nألقاه فی الیم مکتوفا و قال لە ،، إیاک إیاک أن تبتل بالماء\nبە دەستى یەستراوەوە گرتی و هەڵیدا ناو دەریا\nئینجا گوتی وریای خۆت بە تەڕ نەبێ وریابە وریا\nداکۆکی کردن لە ناهەقی و ناڕەوایی هەم تاوانە و هەم ستەم. پێغەمبەر (د.خ) دەفەرموێ: مثل المۆمن الذی یعین قومە علی غیر الحق کمثل بعیر تردى و هو یجر بذنبە. ئەو کەسەى کە لەسەر ناهەقی پشتیوانی لە خەڵکی دەکات وەکو ئەوە وایە حوشترێک هەڵدێرابێ و کلکی بگرێ و بیەوێ هەلیکێشیتەوە. داوای لێ بوردن دەکەم ئەگەر لە فەرموودەکە هەڵەم کردبێ، چونکە زۆر لە مێژە لەبەرم کردووەو دەترسم بە تەواوەتی لە بیرم نەمابێ.\nبۆ شت گوێزانەوە لەسەر پشتی وڵاخ جاران تێڕ بەکار دەهات کە لە مووی بزن دروست دەکرا و دەخرایە سەر پشتی کەر و وەک دوو گیرفانی گەورەو هەردوو تایەکەی کەلوپەلی تێ دەکرا بۆ گوێزانەوە. شەڵتەش بە زۆری لە گونیە دروست دەکرا و ئەویش وەک تێڕ دوو گیرفانی گەورە بوو گڵ و گەچ وشتی دیکەی پێ دەگوێزرایەوە و تەنانەت هەندێک جار پێش ئەوەی شارەوانی ئۆتوموبیلی هەبێ، کرێکارەکانی شارەوانی زبڵ زاڵ و خۆڵ و خاشاکیان پێ دەگواستەوە. جۆرە شەڵتەیەکی دیکە هەبوو لە جاو دروست دەکرا و گیرفانەکانی گەورە بوون و ئاوی دانەدەدا و دەخرایە سەر پشتی گوێدرێژو ئاوی پێ دەگوێزرایەوە. سبحان الله ئێستا گیرفانی هەندێک بەرپرس وەک تێڕ و شەڵتە وایە و هەر تێی دەکرێ و پڕ نابێ. یان وەکو دۆزەخ وایە کاتێک لە ڕۆژی پەسڵانێ خواى پەروەردگار گوناهکاران دەنێرێ بۆ دۆزەخ و دەفەرموێ (هل امتلأت ) دوزەخیش دەڵێ ( هل من مزید ). گیرفانی ئەو بەرپرسە هەست بە بەرسایەتی نەکردووانەش دەڵێ: با بێ بابێ.\nئیدى بە خواتان دەسپێرم تا خرتکەو پرتکەیەکی دیکە.


تێلەگرام تایبەتمەندی سڕینەوەی نامەی لای کەسی بەرامبەر زیادکرد – کەی ئای تی ئێن\nئای ئۆ ئێس 4, كانونی دووه‌م 2017\nتێلەگرام تایبەتمەندی سڕینەوەی نامەی لای کەسی بەرامبەر زیادکرد\nلە نوێکردنەوەیەکی نوێیدا تۆڕی گفتوگۆی تێلەگرام تایبەتمەندی سڕینەوەی پەیام و نامەکانی لای کەسی بەرامبەر زیادکرد، کە وەشانی ۳.۱٦ی تێلەگرامە کە ئێستا وەشانەکە بۆ ئامێرەکان بەردەستە.. تێلەگرام دەستەواژە و هۆکاری ئەم وەشانەی زیاتر بۆ هەڵەی بەکارهێنەر دەگەڕێنێتەوه، کە کاتێک نامەیەکی هەڵە یاخوود ئیمۆجیەکی دوور لە پەیوەندی بە بابەتی گفتوگۆکەتان بنێریت، یاخوود بە هەڵە ناردنی ئیمۆجیەکی نەشیاو، ئەوا دەتوانیت بیسڕیتەوە، بەڵام ئەمە بەهۆی ڕێسایەکەوە دەبێت، کە ئەگەر ئەو نامەیەی بتەوێت بیسڕیتەوە نابێت ٤٨ کاتژمێری بەسەردا بڕوات، ئەگەرنا دەسەڵاتی ئەوەت نابێت کە نامەکەت بسڕیتەوه.\nتێلەگرام لەهەمانکاتدا بە دۆمەینێکی نوێوە بەستەرەکانی پەیوەندیداری نوێکردووەتەوە، لە پێشتردا دەستەواژە و بەستەری Telegram/me بەکاردەهات، بەڵام لە ئێستادا t.me بۆ کەسێتی تایبەت و کەناڵ و گرووپەکان کارایە.. لە هەمانکاتدا تێلەگرام لە ئێستادا پشتگیری لە تەختەکلیلی Gboardی کۆمپانیای گووگڵ دەکات بۆ ناردنی وێنەی جووڵاو.\nبەڕێوبەری تێلەگرام ئەوەی ئاشکراکردووە، کە %٨٥ی بەکارهێنەری تۆڕەکەی لەسەر سیستەمی ئەندرۆیدن، بۆیە هەرگیز ناوەستن لە گەشەپێدانی ئەپەکەیان بۆ ئامێرەکان و بەتایبەتیش ئەندرۆید.. ئەپەکەتان نوێبکەنەوە و تایبەتمەندیە نوێیەکان دەستەبەر بکەن.


چۆن سێكته‌رى كاره‌با ده‌درێته كه‌رتى تایبه‌ت ؟\n02/10/2020 | 2859 جار خوێندراوەتەوە\nدواجار حكومه‌ت بڕیاره‌كه ده‌دات\nحكومه‌تى هه‌رێمى كوردستان بڕیاریداوه به ته‌واوى سێكته‌رى كاره‌با بدات به كۆمپانیاكانى كه‌رتى تایبه‌ت، بۆ ئه‌و مه‌به‌سته‌ش هه‌رێمى كوردستان بۆ سێ زۆن و ناوچه دابه‌ش ده‌كرێت، هه‌ر ناوچه‌یه‌كیش له‌لایه‌ن كۆمپانیاییه‌كى كه‌رتى تایبه‌ت به‌ڕێوه‌ده‌برێت.\nجارێ دیار نییه به ته‌واوى ئه‌و كه‌رته له چ كاتێكدا به‌ته‌واوى ده‌درێته كه‌رتى تایبه‌ت، به‌ڵام به‌پێى پلانى حكومه‌ت ئه‌و پڕۆسه‌یه له نێوان ( 6 مانگ بۆ ساڵێك ) ده‌خایه‌نێت.\nله ئێستاشدا هه‌ریه‌ك له كۆمپانیاكانى ( ماس و قه‌یوان و كار گروپ) راسپێردراون، بۆئه‌وه‌ى دیراسه‌ى ئه‌و بابه‌ته بكه‌ن و پاشان له رێگه‌ى تێبینى و پێشنیازه‌كانیان وه‌ڵامى حكومه‌ت بده‌نه‌وه له‌باره‌ى ناوه‌ڕۆكى ئه‌و گرێبه‌سته‌ى كه بڕیاره له‌گه‌ڵیان ئه‌نجامبدرێت.ئه‌و كۆمپانیانه‌ى به نیازن ئه‌و كاره بكه‌ن له ئێستادا له‌گه‌ڵ كۆمپانیاكانى راوێژكارى بیانى له دیراسه‌كردندان.\nئه‌گه‌رى زۆره ئه‌و گڕێبه‌سته‌ى كه له نێوان حكومه‌ت و كۆمپانیاكانى كه‌رتى تایبه‌ت ئه‌نجامبدرێت بۆ ماوه‌ى ده ساڵ بێت، له‌و ماوه‌یه‌شدا كه‌رتى تایبه‌ت به‌رپرس ده‌بێت له به‌رهه‌مهێنان و گواستنه‌وه و دابه‌شكردن و وه‌رگرتنى پاره له هاوبه‌شانى كاره‌با.\nحكومه‌تى هه‌رێمى كوردستان له‌و گڕیبه‌ستانه‌ى به‌نیازه ئه‌نجامیبدات، چه‌ند مه‌رجێكى پێشوه‌خته‌ى بۆ كۆمپانیاكان هه‌یه كه ئه‌وانیش بریتین له :\n* زۆرینه‌ى زۆری كارمه‌ندانى وه‌زاره‌تى كاره‌با كه ژماره‌یان (16 هه‌زار 210 ) كارمه‌نده، له‌و كۆمپانیانه له‌هه‌مان شوێنى خۆیان كاربكه‌ن، له‌ڕووى شیوازى كاركردن و موچه و پله‌ى ئه‌و فه‌رمانبه‌رانه پێویستى به دانان و ده‌ركردنى بڕیار و رێوشوێن و ورده‌كارى تایبه‌ته له‌كاتى خۆیدا قسه‌ى له‌سه‌ر ده‌كرێت.\n*وه‌زاره‌تى كاره‌با له‌سه‌دا 70% ى فه‌رمانبه‌رانى ده‌دات به كه‌رتى تایبه‌ت، ره‌نگه ئه‌و كه‌سانه‌ى ده‌مێننه‌وه له چوارچێوه‌ى وه‌زاره‌تێكى بچووك چاودێرى پڕۆسه‌كه بكه‌ن.\n*سه‌رجه‌م كه‌ل و په‌ل و پێداویستى و ئامێره‌كانى به‌رهه‌مهێنان و دابه‌شكردن و گواستنه‌وه‌ى كاره‌با، كه بڕه‌كه‌ى به زیاتر له ( 9) ملیار دۆلار ده‌خه‌ملێندرێ و مولكى حكومه‌ته وه‌ك خۆى ده‌مێنێته‌وه، به‌ڵام ئه‌و كۆمپانیایانه ده‌توانن به‌كاریبهێنن بۆ ماوه‌ى 10 ساڵ له‌به‌رامبه‌ردا به‌شێك له داهاته‌كه‌ى ده‌ده‌نه حكومه‌ت.\n* نرخى ئه‌مپێرى كاره‌با به پێى پێوه‌رى زیره‌ك ده‌بێت، به‌ڵام ئه‌و نرخه‌یه كۆمپانیاكان دایده‌نێن هه‌رزانتر ده‌بێت له‌و نرخه‌كه‌ى كه مانگانه هاوبه‌شێكى كاره‌با ( هاووڵاتى و شوێنى بازرگانى و كشتوكاڵ )ى له ئێستادا ده‌یده‌ن به حكومه‌ت و خاوه‌ن مۆلیده‌كان.\n*به‌پێى پێوه‌رى زیره‌ك هاوبه‌شانى كاره‌با تاوه‌كو به‌كارهێنانى 20 ئه‌مێپر كاره‌با به نرخێكى ئاسایى ده‌كڕن، به‌ڵام له‌و بڕه زیاتر بێت نرخه‌كه‌ى بۆ دوو ئه‌وه‌نده به‌رزده‌بێته‌وه. پێویستیشه كۆمپانیاكان له دانانى نرخ ره‌چاوى پێوه‌ره‌كانى  بانكى نێوده‌وڵه‌تى بۆ دانانى نرخ بكه‌ن.\n*له‌سه‌ر كه‌رتى تایبه‌ته بۆماوه‌ى 24 كاتژمێر كاره‌با به هاوبه‌شان بدات، تێچووى سه‌رجه‌م و چاكردنه‌وه و (صیانه) له‌و ماوه‌یه‌دا له ئه‌ستۆى كۆمپانیاكاندا ده‌بێت.\n*پێویسته له‌سه‌ر كۆمپانیاكان تێچووى دانانى ئامێرى (پێوه‌رى زیره‌ك) له ئه‌ستۆبگرن، بۆ ئه‌و شوێنانه‌ى كه تاوه‌كو ئێستا دانه‌نراون.\n*كۆمپانیاكان خۆیان به‌رپرسن له وه‌رگرتنى پاره‌ى كاره‌باى هاوبه‌شانى كاره‌با. پێویسته ئالیه‌ت و میكانیزمێكى تایبه‌تیش بدۆزرێته‌وه به‌مه‌به‌ستى وه‌رگرتنه‌وه‌ى قه‌رزى كاره‌باى حكومه‌ت لاى هاوبه‌شان و به‌شداربووان، كه بڕه‌كه‌ى به زیاتر له یه‌ك ملیار و 200 ملیۆن دۆلار ده‌خه‌ملێندرێت.\n* كۆمپانیاكان به‌رپرسن له دانانى وێستگەكانی گۆڕینی كارەبا نوێ بۆ ئه‌و شوێنانه‌ى كه وه‌كو پێویست ڤۆڵتێیه‌ى پێویستیان ناگاتێ.\nچۆن چاودێری و پشتگیری پڕۆژه‌یه‌كی ستراتیژیی كشتوكاڵی بكه‌ین ؟\nچۆن مه‌سرور بارزانى سه‌رچاوه‌یه‌كى گرینگى داهاتى نێچیرڤان بارزانى بڕى؟\nبه‌ڕه‌ڵایى و چه‌ته‌گه‌رایى له زارى خه‌ڵكى ناوچه‌كه\nپارێزگاره‌كه‌ى هه‌ولێر ...به نه‌خۆشى كۆڕۆنا مرد، یاخود كوژرا ؟\nخاڵە لاواز و بەهێزەکانی ئومێد خۆشناو


پاشنيوه‌ڕۆى ئه‌مڕۆ شه‌ممه 2021/10/16 به‌ڕێز نێچيرڤان بارزانى، سه‌رۆكى هه‌رێمى كوردستان، به سه‌ردانێكى فه‌رمى به‌ره‌و ده‌وحه‌ى پايته‌ختى قه‌ته‌ر به‌ڕێكه‌وت.\nله سه‌ردانه‌كه‌يدا سه‌رۆك نێچيرڤان بارزانى له‌گه‌ڵ به‌ڕێز خاوه‌نشكۆ شێخ ته‌ميم بن حه‌مه‌د ئال سانى، ميرى قه‌ته‌ر و ژماره‌يه‌ك له به‌رپرسانى ديكه‌ى قه‌ته‌رى كۆده‌بێته‌وه.\nله كۆبوونه‌وه‌كاندا بره‌ودان به په‌يوه‌ندييه‌كانى هه‌رێمى كوردستان و عيراق له‌گه‌ڵ قه‌ته‌ر، دۆخى عيراق و ناوچه‌كه به‌گشتى و چه‌ند پرسێكى جێى بايه‌خى هاوبه‌ش، تاوتوێ ده‌كرێن.\nنوێنەری حكومەتی هەرێم لە تاران دەڵێت، هەڵبژاردنی ئەمجارە دووبەرە دەركەوتووە بەرەیەكیان ئەوەیە كە دەدرێتە پاڵ ئێران، بەرەیەكی دیكەش ئەوانەن كە دەدرێنە پاڵ ئیمارات و قەتەر و سعودییە و ئەمریكاییەكان، هەوڵێكیش هەیە هاوشێوەی پێشوو كوتلەی گەورە تر دروست بكرێت بەمەش سیناریۆكەی ئەیاد عەلاوی دووبارە دەبێتەوە، كە زۆرترین كورسی بەدەستهێنا بەڵام مالكی حكومەتی پێكهێنا، لەمەشدا كورد دەبێت بە وریایی مامەڵە بكات.\nنازم دەباغ، نوێنەری حكومەتی هەرێم لە تاران بە پۆڵەتیك پرێسی راگەیاند: ئەم هەڵبژاردنە بە بڕوای من پرۆسەی دەنگدانەكەی پرۆسەیەكی رێكوپێك بوو، دەكرێت بڵێین یەكەم پرۆسەیە بەمشێوازە بەڕێوەچوو، بەڵام دەمێنێتەوە دواتر چۆن دەنگەكان ژمێردراون، دوای ئەوەی تانە لە ئەنجامی هەڵبژاردنەكە دراوە، ئەگەر كۆمسیۆن بەرەوای نەزانییایە نەدەكەوتە ژماردنی دەستی دەنگەكان، حەشدی شەعبی وەكو بەشێك لەو هێزە چەكدارانەی كە سەر بەلایەنە سیاسییە شیعەكانن، ئەمانە خۆیان بە غەدرلێكراو دەزانن وە لە رووی ژمارەشەوە ژمارەیان دیارە بەڵام ئایا هەموویان دەنگیانداوە یان نا.\nنازم دەباغ وتی: من بە ئاسانی نابینم ئەم پرۆسەیە بەڕێگەی چەك چارەسەربكرێت بەڵكو ئەم پرۆسەیە پێویستی بەوەهەیە بەرێگایەكی عاقڵانە و سیاسی چارەسەربكرێت، پێشم وایە هەوڵ و كۆشش هەیە بۆئەوەی بەو رێگایەدا نەڕوات كە كێشەی ناخۆیی لێبكەوێتەوە چونكە بوونی كێشە لەدوای هەڵبژاردن هۆكارێكی دروستبوونی نائەمنییە كە پێم وایە هیچ وڵاتێك لەوانەی خۆیان بە دۆستی عێراق دەزانن پێیان خۆش بێت رێگا بەوە بدەن.\nنوێنەری حكومەتی هەرێم لە تاران وتیشی: بەداخەوە لەم هەڵبژاردنە دووبەرە دەركەوتووە بەرەیەكیان ئەوەیە كە دەدرێتە پاڵ ئێران، بەرەیەكی دیكەش ئەوانەن كە دەدرێنە پاڵ ئیمارات و قەتەر و سعودییە و ئەمریكاییەكان، لێرەدا میانگیری كردن ئاسان نییە كە كامیان بەراست دەزانیت و كامیان بە سەركەوتوو دەزانیت، بەڵام لە ئاستی بەربرسیارێتی عێراق و هەرێمیش دەبێت زیرەكانە بیر لە چارەسەركردنی كێشەكان بكەنەوە، بۆئەوەی حەشدی شەعبی رێگایەكی خراپ نەگرێتە بەر كە رێگای چەك و شەڕە.\nباسی لەوەشكرد، ئەو ئەزمونەمان هەیە پێشتر كاتێك عەلاوی گەورەترین كوتلەی سەركەوتووبوو، بەڵام ئەو لایەنەی دیكە مالیكی هێناو كوتلەی گەورەیان بۆ دروستكرد و مالكی بوو بە سەرۆكی ئەنجومەنی وەزیران، ئەو سیناریۆیە نزیكە جارێكی دیكە دووبارە ببێتەوە.\nروونیشیكردەوە، پێم وایە برێت مەكگۆرك هەمیشە لە رابردوو رۆڵی هەبووە لە هاتنە ناو كێشەكان، بۆ دۆزینەوەی رێگایەك، پێم وایە مەكگۆرگیش یەكێك بێت لەوانەی لایەنگری رێگای سیاسی بێت ، هەریەكە لە ئێران و ئەمریكاش لە هەوڵی ئەوەدان مەترسییەكان كەم بكرێنەوە و كێشەكان چارەسەربكرێن، دەبێت چاوەڕوانی داهاتویش بكەین بزانین چی دەبێت.\nئەوەشی خستە روو، پرۆسەی كۆتایی هاتنی ئەنجامەكانی هەڵبژاردن و پێكهێنانی حكومەتی نوێی عێراق بۆی هەیە درێژە بكێشێت چونكە لەكۆتاییدا ئەگەر رەزامەندی هەمووی لەسەر نەبێت ئەبێت سازانی زۆرینەی لەسەربێت، كە سازانی زۆرینە بۆ كورد مەترسیدارە، بەهۆی ئەوەی ئایا كورد دەكەوێتە كام بەرەیان، ئەزمونی رابردووش ئەوەی دەرخستووەتە هەر بەرەیەك لەو بەرانە وەكو پێویست بە دەنگ كوردەوە نەهاتوون، بۆیە پێویستە سەركردایەتی سیاسی كورد زۆر وریابێت لە پشتیوانی كردن یان چوونە ناو كوتلەی گەورەتر، تەنها بە مەرجی ئەوەنەبێت گرەنتیەكی تەواو بۆ ئاییندەی هەرێمی كوردستان و مافەكانی كورد هەبێت، نەك بە بەڵێن، چونكە چەندین هەڵبژاردن كراوە و تووشی ئەم كێشانە بووین، بەڵێنمان وەرگرتووە و تەنانەت رێككەوتنیش كراوە بەڵام بەداخەوە دواتر لەپێناوی چەند دەستكەوتێك لایەنێك لایەنەكە دیكەی فرۆشتووە، ئومێد دەكەم ئەوە روونەدات.\nنازم دەباغ، جەختی كردەوە، باشترین گرەنتی بۆ دابینكردنی مافەكانی گەلی كورد یەكریزی كوردە لە بەغدا، پێم وایە ئەگەر كورد نەتوانێت لەناوخۆدا یەكریزبێت و لە بەغداش یەكدەنگ نەبێت، هەرلایەنێك بە ئامانجی دابین كردنی بەرژەوەندییەكانی خۆی بچێتە بەغدا، ئەمجارە ئەزمونەكەمان لەهەموو كاتێك زیاتر مەترسی لەسەر دەبێت، وە روونتر بیڵێم پێویستە ئەزمونەكەمان نەگۆڕدرێتەوە بە چەند كورسییەك و بەرپرسیارێتییەك كە لەبەغدا وەری بگرن و ئەمەش جێگای پرسیار و زیانگەیاندنە لە ئاییندەی كورد لە بەغدا.\nپه‌یامی به‌ڕێز نێچیرڤان بارزانی، سه‌رۆکی هه‌رێمی کوردستان به‌بۆنه‌ی سه‌رکه‌وتنی هه‌ڵبژاردنی ئه‌نجومه‌نی نوێنه‌رانی عیراقه‌وه:\nهێز و لايه‌نه سياسييه‌كان له هه‌رێمى كوردستان و عیراق\nپيرۆزباييى سه‌ركه‌وتنى هه‌ڵبژاردنى گشتيى ئه‌نجومه‌نى نوێنه‌ران له هه‌موو لايه‌ك ده‌كه‌م. ئيتر عيراق و هه‌رێمى كوردستان له قۆناغێكى تازه‌دان و ئه‌نجامه‌كانى كۆتايى هه‌ر چۆن يه‌كلايى ببنه‌وه، هه‌مووان براوه‌ن، هه‌موومان پێكه‌وه ده‌بێ خۆمان بۆ ئه‌رك و به‌رپرسياريه‌تيى هاوبه‌ش و ته‌حه‌دييه‌كانى قۆناغى داهاتوو، ئاماده بكه‌ين.\nيه‌كڕيزى، ته‌بايى و پێكه‌وه‌يى، كليلى سه‌ركه‌وتنمانه كه ده‌سته‌به‌رى مافه ده‌ستوورييه‌كانى هه‌رێمى كوردستان ده‌كات، ده‌سكه‌وته‌كان و سيستمى فيدراڵى و قه‌واره سياسييه‌كه‌ى ده‌پارێزێت. ئه‌ركى هه‌موو هێز و لايه‌نه سياسييه كوردستانييه‌كانه پێكه‌وه، ته‌با و يه‌كڕيز، كار بۆ ئێستا و داهاتوويه‌كى باشتر بۆ هه‌رێمى كوردستان و عيراق بكه‌ين، بۆ ئه‌م مه‌به‌سته‌ش له‌گه‌ڵ هێز و لايه‌نه عيراقييه‌كان هاوكار بين.\nئه‌ركى هه‌موومان له هێز و لايه‌نه سياسييه‌كانى عيراق ئه‌وه‌يه به ڕوانگه و خوێندنه‌وه و تێگه‌يشتنێكى تازه و واقعبينييه‌وه، به سوودوه‌رگرتن له ئه‌زموون و هه‌ڵه‌كانى ڕابردوو، له‌سه‌ر بنه‌ماى ده‌ستوور كێشه‌كانى وڵات چاره‌سه‌ر بكه‌ين. كار بۆ عيراقێكى سه‌قامگير و خۆشگوزه‌ران بكه‌ين كه تيايدا مافه ده‌ستوورييه‌كانى هه‌موو پێكهاته‌كان مسۆگه‌ر و پارێزراو بن، متمانه، پێكه‌وه‌يی، هاوچاره‌نووسی، هاریکاریی هاوبه‌ش، به‌رژه‌وه‌نديى گشتيى وڵات، هاوبه‌شیی ڕاسته‌قینه، سازان و یه‌کسانی، هه‌موومان كۆبكاته‌وه.\nسوپاسى هاووڵاتييان، هه‌موو هێز و لايه‌نه سياسييه‌كان، داموده‌زگا ئیداری و ئه‌منیيه‌كان، ميديا و كۆمه‌ڵگه‌ی مه‌ده‌نی ده‌كه‌م كه له سه‌رخستنى هه‌ڵبژاردندا هاوكار بوون. سوپاس و ده‌ستخۆشى بۆ ئه‌رك و ماندووبوونى كۆمسيۆنى باڵاى سه‌ربه‌خۆى هه‌ڵبژاردنه‌كانى عيراق، بۆ چاودێرانى ناوخۆيى و بيانى و تيمه‌كانى نه‌ته‌وه يه‌كگرتووه‌كان به‌تایبه‌تی سه‌رۆک و تیمی یوونامی له عیراق و يه‌كێتيى ئه‌ورووپا و كۆمكاری عه‌ره‌بی كه چاودێريى پرۆسه‌ى ده‌نگدانيان كرد و پرۆسه‌كه به ئارامى به‌ڕێوه چوو. ئه‌مه هه‌نگاوێكى گرنگه له‌سه‌ر ڕێگه‌يه‌گى ڕاست. به‌شداريمان له هه‌ڵبژاردنى نوێنه‌رانمان له به‌غدا، پابه‌نديمانه به بنه‌ماكانى ديموكراسييه‌وه.\nله لايه‌كى ديكه‌وه ڕێژه‌ى به‌شدارى له ده‌نگداندا په‌يامێكى ڕوونى هاووڵاتييانه كه چاويان له ژيان و گوزه‌ر‌ان و خزمه‌تگوزاريى زياتره و مافى خۆيانه. ئه‌مه بۆ هه‌موومان له حكوومه‌ت و هێز و لايه‌نه سياسييه‌كانى عيراق و هه‌رێمى كوردستان، ده‌بێ په‌ند و وانه‌يه‌ك بێت بۆ پێداچوونه‌وه‌ى جددى و بنياتنانه‌وه‌ى متمانه، هه‌روه‌ها ببێته هانده‌رى كار و خزمه‌تى زياتر.\nئيتر كاتى ئه‌وه‌يه پێكه‌وه كار بكه‌ين بۆ دامه‌زراندنی حکوومه‌تێکی نیشتمانيی فيدراڵى که ڕه‌نگدانه‌وه‌ی خواست و چاوه‌ڕوانییه‌کانی هاووڵاتی بێت، ده‌ستوور جێبه‌جێ بكات، دامه‌زراوه‌كانى ده‌وڵه‌ت به‌هێز بكات، گرووپ و هێزه چه‌كداره‌كانى ده‌ره‌وه‌ى ياسا كۆنترۆڵ بكات، له‌سه‌ر بنه‌ماى ده‌ستوور و هاوبه‌شيى هه‌موو پێكهاته‌كانى عيراق، پرۆسه‌ى سياسى ڕاست بكاته‌وه و به‌ره‌و داهاتوويه‌كى باشتر بۆ هه‌مووان، وڵات به‌ڕێوه ببات.\nهيواى سه‌ركه‌وتن بۆ هه‌مووان ده‌خوازم.\nئێواره‌ى پێنجشه‌ممه 2021/10/14 به‌ڕێز نێچيرڤان بارزانى، سه‌رۆكى هه‌رێمى كوردستان له‌گه‌ڵ خاتوو جينين پلاسخارت نوێنه‌رى تايبه‌تى سكرتێرى گشتيى نه‌ته‌وه يه‌كگرتووه‌كان له عيراق، كۆبووه‌وه.\nله كۆبوونه‌وه‌كه‌دا به‌ڕێوه‌چوونى پرۆسه‌ى ده‌نگدان بۆ هه‌ڵبژاردنى ئه‌نجومه‌نى نوێنه‌رانى عيراق و ئه‌نجامه‌كانى، دۆخى عيراق به‌گشتى و پێشبينييه‌كان بۆ داهاتووى پرۆسه‌ى سياسى له وڵات، تاوتوێ كران.\nهه‌ردوولا هيوايان خواست ئه‌نجامه‌كانى هه‌ڵبژاردن، دامه‌زراندنى حكوومه‌تێكى لێ بكه‌وێته‌وه كه وه‌ڵامده‌ره‌وه‌ى خواست و هيوا و چاوه‌ڕوانييه‌كانى ته‌واوى پێكهاته‌كان بێت و ئارامى و سه‌قامگيرى و خزمه‌تگوزارى بۆ عيراقييه‌كان دابين بكات، هه‌روه‌ها هاوڕا بوون كه پێويسته هه‌ر تانه و تێبينييه‌ك له‌سه‌ر ئه‌نجامه‌كانى هه‌ڵبژاردن، به ڕێكاره ياسايييه‌كان يه‌كلا بكرێنه‌وه.\nلاى خۆيه‌وه سه‌رۆك نێچيرڤان بارزانى، سوپاس و ده‌ستخۆشى له خاتوو پلاسخارت و نێرده‌ى نه‌ته‌وه يه‌كگرتووه‌كان له عيراق (يوونامى) كرد بۆ ڕۆڵى به‌رچاويان له چاودێريكردنى پرۆسه‌ى ده‌نگدان و يارمه‌تيدان و پشتگيريكردنى عيراق.\nهەولێر، هەرێمی کوردستان، عێراق (GOV.KRD)- ئەمڕۆ پێنجشەممە ١٤ىئۆکتۆبەری ٢٠٢١مەسرور بارزانی سەرۆکی حکومەتی هەرێمی کوردستان، پێشوازی لە جینین هێنیس-پلاسخارت نوێنەری سکرتێری گشتی نەتەوە یەکگرتووەکانی لە عێراق کرد.\nلە کۆبوونەوەکەدا گفتوگۆ دەربارەی دوا پەرەسەندنەکانی عێراق و پرۆسەی هەڵبژاردنی ئەنجومەنی نوێنەران کرا و ڕۆڵی چاودێرانی نێودەوڵەتی و نەتەوە یەکگرتووەکانی لە پشتگیریکردن و سەرخستنی پرۆسەی هەڵبژاردن بەرز نرخاند. هەردوولا خوازیاربوون کە حکومەتی داهاتووی عێراق، حکومەتێکی گشتگیر بێت و بەبێ جیاوازی خزمەتی هەموو پێکهاتەکان و هاووڵاتییانی عێراق بکات.\nهه‌رێم پەیامی بۆ ئێران ناردووە، بەهیچ شێوەیەک رێگە نادەن خاکی هەرێم بۆ هێرشکردنە سەر ئێران بەکاربهێنرێت\nبوارنيوز، تايبه‌ت //\nحکومەتی هەرێمی کوردستان پەیامێکی دڵنیایی ئاراستەی حکومەتی ئێران کردووە، کە پەیوەندی بە هەڕەشەکانی ئەم دواییەی تارانەوە بۆ سەر پارتە کوردییەکانی رۆژهەڵاتی کوردستانەوە هەیە.\nبەپێی ئەو زانیارییانەی لەسەرچاوەیەکی ئاگادارەوە دراوە بەبوارنیوز، حکومەتی هەرێمی کوردستان لەماوەی رابردوو لەڕێگەی پەیوەندییەکانی خۆیەوە پەیامی ئەوەی بۆ حکومەتی ئێران ناردووە، بەهیچ شێوەیەک رێگەنادەن خاکی هەرێمی کوردستان بۆ هێرشکردنە سەر ئێران بەکاربهێنرێت.\nئەم پەیامەی حکومەتی هەرێمی کوردستان لەکاتێکدایە، لەماوەی رابردوو حکومەتی ئێران چەند جارێک پەیامی هۆشداری‌و هەڕەشەی ئاراستەی هەولێر کرد، بەوەی چیتر قبووڵ ناکات، پارتە کوردییەکانی رۆژهەڵاتی کوردستان لەناو خاکی هەرێم بارەگای سەربازی‌و چالاکی چەکداریان هەبێت.\nهەر بەپێی زانیارییەکان لەدوای هەڕەشەکانی ئێران، حکومەتی هەرێمی کوردستان دەستی بەگفتوگۆ لەگەڵ لایەنە کوردییەکانی رۆژهەڵاتی کوردستان کردووەو داوای لێکردوون، نابێت بەهیچ شێوەیەک خاکی هەرێمی کوردستان بۆ هێرشکردنە سەر ئێران بەکاربهێنن.\nلەو بارەوە بوارنیوز پەیوەندی بە نازم دەباغ نوێنەری حکومەتی هەرێم لەتاران کردو ناوبراو لەمیانی لێدوانێکی پشتراستیکردەوە، حکومەتی هەرێم دڵنیایی داوەتە حکومەتی ئێران، چیتر رێگە بەچالاکی لایەنە کوردییەکان نادات.\nنازم دەباغ وتیشی: پەیامەکەی حکومەتی هەرێم ئەوە بووە، ئەوان ئیدانەی هەر هێرشێک دەکەن لەخاکی هەرێمەوە بکرێتە سەر ئێران‌و هەموو هەوڵێکی خۆشیان دەدەن، خاکی هەرێم بۆ هێرشکردنە سەر ئێران بەکارنەهێنرێت.\nلەبارەی هۆکاری هەڕەشەکانی ئەم دواییەی لایەنی ئێرانی نازم دەباغ وتی: ئێران جاری یەکەم نییە هەڕەشە دەکات‌و جاری کۆتایش نابێت، بەتایبەتی کاتێک ئەو پارتە کوردییانە چالاکییەکانیان زیاد دەکەن.\nنوێنەری حکومەنی هەرێم لەتاران جەختیکردەوە، دەبێت پارتە کوردییەکانیش ئەوە بزانن، نابێت خاکی هەرێم بۆ هێرش بەکاربهێنن‌و وتیشی: لەسەر هەردوو حکومەتی هەرێم‌و ئێرانیشە، کە پارێزگاری لەسنوورەکانیان بکەن، بەتایبەتی سنوورە هاوبەشەکانیان.\nلەبارەی هەڵوێستی لایەنە کوردییەکان لەسەر هەڕەشەکانی ئێران‌و وەڵامیان بۆ پەیامەکەی حکومەتی هەرێم، نازم دەباغ وتی: ئەوەندەی من زانیاریم هەبێت، هەڵوێستی لایەنە کوردییەکانی رۆژهەڵاتی کوردستان ئەرێنی بووەو ئەو پەیامەیان بەهەولێر داوە، هەوڵ دەدەن کۆنتڕۆڵی هێزە چەکدارییەکانیان بکەن.\nساڵانێکە چەند پارت‌و لایەنێکی رۆژهەڵاتی کوردستان لەناو خاکی هەرێمی کوردستان بارەگایان هەیەو بەردەوامیش ئەوە لایەنی ئێرانی نیگەران کردووە، بۆیە هەمیشە فشار لەحکومەتی هەرێم دەکات، کە رێگە بەبوونی ئەو بارەگایانە نەدات لەسەر خاکەکەی.\nسەرچاوە : https://www.facebook.com/103964691628391/posts/264433532248172/\nئێوارەى ئەمڕۆ پێنجشەممە 2021/9/30 بەڕێز نێچیرڤان بارزانى، سەرۆکى هەرێمى کوردستان، پێشوازى لە بەڕێز خالد بن حەمەد ئەلسولەیتى، باڵیۆزى قەتەر لە عیراق کرد.\nلە دیدارێکدا برەودان بە پەیوەندییەکانى عیراق و هەرێمى کوردستان لەگەڵ قەتەر، بەتایبەتى لە بوارى ئابوورى و بازرگانیدا و هاندانى سەرمایەگوزارى و وەبەرهێنانى قەتەرى لە بوارە جیاکاندا لە عیراق و هەرێمى کوردستان خرانە بەر باس.\nکۆنفرانسى بەغدا بۆ هاریکارى و هاوبەشى، گرنگیى پەیوەندییەکانى عیراق لەگەڵ وڵاتانى دراوسێ و ناوچەکە، هەڵبژاردنەکانى داهاتووى عیراق و چەند پرسێکى دیکەى جێى بایەخى هەردوولا، تەوەرێکى دیکەى دیدارەکە بوو.\nهەولێر، هەرێمی کوردستان، عێراق (GOV.KRD)- ئەمڕۆ یەکشەممە 3ی ئۆکتۆبەری 2021 مەسرور بارزانی سەرۆکی حکومەتی هەرێمی کوردستان، پێشوازی لە شاندێکی پەرلەمانتارانی سوید کرد کە پێکهاتبوو لە هاکان سڤنلینگ و یاسمین بۆسیۆ.\nلە کۆبوونەوەکەدا، دوایین پەرەسەندنەکانی هەرێمی کوردستان و پرۆسەی هەڵبژاردنەکانی ئەنجومەنی نوێنەرانی عێراق تاووتوێ کرا.\nڕەوشی پێکهاتەکانی هەرێمی کوردستان و گرنگیی جێبەجێکردنی ڕێککەوتننامەی شنگال و بارودۆخی ئاوارە و پەنابەران و زەمینەخۆشکردن، بۆ گەڕانەوەی ئارەزوومەندانەیان بۆ ناوچەکانیان ، تەوەرێکی دیکەی گفتوگۆکانی کۆبوونەوەکە بوو .\nهەولێر، هەرێمی کوردستان، عێراق (GOV.KRD)- ئەمڕۆ یەکشەممە 3 ی ئۆکتۆبەری 2021 مەسرور بارزانی سەرۆکی حکومەتی هەرێمی کوردستان، پێشوازی لە ماری پارێ بەرپرسی ئۆفیسی یەکێتیی ئەوروپا لە هەرێمی کوردستان کرد.\nلە دیدارەکەدا، سەرۆکی حکومەت، پیرۆزبایی دەستبەکاربوونی لە بەرپرسی ئۆفیسی یەکێتیی ئەوروپا کرد و هیوای سەرکەوتنی بۆ خواست لە ئەرکی نوێیدا.\nسەرۆکی حکومەت، ئاماژەی بە چاکسازییەکانی کابینەی نۆیەمی حکومەتی هەرێمی کوردستان کرد لە هەمەجۆرکردنی سەرچاوەکانی داهات و بنیاتنانی ژێرخانێکی بەهێزی ئابووری و کارکردن لە پێناو خزمەتکردنی زياتری هاووڵاتییان و ئەنجامدانی پڕۆژەی گرنگ و ستراتیجی لە سەرجەم ناوچەکانی هەرێمی کوردستان بە بێ جیاوازی .\nبەرپرسی ئۆفیسی یەکێتیی ئەوروپا لە هەرێمی کوردستان، ئامادەیی یەکێتیی ئەوروپای بۆ هاوکاریکردن و هەماهەنگیکردن لە گەڵ حکومەتی هەرێمی کوردستان و پەرەپێدانی هەمەلایەنەی پەیوەندییەکان دەربڕی.\nهەڵبژاردنەکانی ئەنجومەنی نوێنەرانی عێراق و میکانیزمەکانی چاودێریکردنی پرۆسەی هەڵبژاردن و پەیوەندییەکانی نێوان هەرێمی کوردستان و حکومەتی فیدراڵی، تەوەرێکی دیکەی گفتوگۆکان بوو.\nپەڕەى 7 لەکۆى 171 پەڕەدا